c: text/html

text:
मिथिला दर्शन- गजेन्द्र ठाकुर
ई आलेख हमर दशकसँ ऊपरक मिथिलाक यात्राक उपरान्तक सूत्र-वृत्तान्त अछि आ एहिमे एहि सभ स्थानक स्थानीय निवासी आ गाइड सभक अकथनीय योगदान छन्हि । कखनो कालतँ भाड़ाक गाड़ीक ड्राइवर लोकनि सेहो नीक गाइड सिद्ध भेलाह ।-गजेन्द्र ठाकुर
१.गौरी-शंकर स्थान- मधुबनी जिलाक जमथरि गाम आ हैंठी बाली गामक बीच ई स्थान गौरी आ शङ्करक सम्मिलित मूर्त्ति आ एहि पर मिथिलाक्षरमे लिखल पालवंशीय अभिलेखक कारणसँ विशेष रूपसँ उल्लेखनीय अछि। ई स्थल एकमात्र पुरातन स्थल अछि जे पूर्ण रूपसँ गामक उत्साही कार्यकर्त्ता लोकनिक सहयोगसँ पूर्ण रूपसँ विकसित अछि। शिवरात्रिमे एहि स्थलक चुहचुही देखबा योग्य रहैत अछि। बिदेश्वरस्थानसँ २-३ किलोमीटर उत्तर दिशामे ई स्थान अछि।
२.भीठ-भगवानपुर अभिलेख- राजा नान्यदेवक पुत्र मल्लदेवसँ संबंधित अभिलेख एतए अछि। मधुबनी जिलाक मधेपुर थानामे ई स्थल अछि।
३.हुलासपट्टी- मधुबनी जिलाक फुलपरास थानाक जागेश्वर स्थान लग हुलासपट्टी गाम अछि। कारी पाथरक विष्णु भगवानक मूर्त्ति एतए अछि।
४.पिपराही-लौकहा थानाक पिपराही गाममे विष्णुक मूर्त्तिक चारू हाथ भग्न भए गेल अछि।
५.मधुबन- पिपराहीसँ १० किलोमीटर उत्तर नेपालक मधुबन गाममे चतुर्भुज विष्णुक मूर्त्ति अछि।
६.अंधरा-ठाढ़ीक स्थानीय वाचस्पति संग्रहालय- गौड़ गामक यक्षिणीक भव्य मूर्त्ति एतए राखल अछि।
७.कमलादित्य स्थान- अंधरा ठाढ़ी गामक लगमे कमलादित्य स्थानक विष्णु मंदिर कर्णाट राजा नान्यदेवक मंत्री श्रीधर दास द्वारा स्थापित भेल।
८.झंझारपुर अनुमण्डलक रखबारी गाममे वृक्षक नीचाँ राखल विष्णु मूर्त्ति, गांधारशैली मे बनाओल गेल अछि।
९.पजेबागढ़ वनही टोल- एतए एकटा बुद्ध मूर्त्ति भेटल छल, मुदा ओकर आब कोनो पता नहि अछि। ई स्थल सेहो रखबारी गाम लग अछि।
१०.मुसहरनियां डीह- अंधरा ठाढ़ीसँ ३ किलोमीटर पश्चिम पस्टन गाम लग एकटा ऊंच डीह अछि।बुद्धकालीन एकजनियाँ कोठली, बौद्धकालीन मूर्त्ति, पाइ, बर्त्तनक टुकड़ी आ पजेबाक अवशेष एतए अछि।
११.भगीरथपुर- पण्डौल लग भगीरथपुर गाममे अभिलेख अछि जाहिसँ ओइनवार वंशक अंतिम दुनू शासक रामभद्रदेव आ लक्ष्मीनाथक प्रशासनक विषयमे सूचना भेटैत अछि।
१२.अकौर- मधुबनीसँ २० किलोमीटर पश्चिम आ उत्तरमे अकौर गाममे एकटा ऊँच डीह अछि, जतए बौद्धकालक मूर्त्ति अछि।
१३.बलिराजपुर किला- मधुबनी जिलाक बाबूबरही प्रखण्डसँ ५ किलोमीटर पूब बलिराजपुर गाम अछि। एकर दक्षिण दिशामे एकटा पुरान किलाक अवशेष अछि। किला चारि किलोमीटर नमगर आ एक किलोमीटर चाकर अछि। दस फीटक मोट देबालसँ ई घेरल अछि।
१४.असुरगढ़ किला- मिथिलाक दोसर किला मधुबनी जिलाक पूब आ उत्तर सीमा पर तिलयुगा धारक कातमे महादेव मठ लग ५० एकड़मे पसरल अछि।
१५.जयनगर किला- मिथिलाक तेसर किला अछि भारत नेपाल सीमा पर प्राचीन जयपुर आ वर्त्तमान जयनगर नगर लग। दरभंगा लग पंचोभ गामसँ प्राप्त ताम्र अभिलेख पर जयपुर केर वर्णन अछि।
१६.नन्दनगढ़- बेतियासँ १२ मील पश्चिम-उत्तरमे ई किला अछि। तीन पंक्त्तिमे १५ टा ऊँच डीह अछि।
१७.लौरिया-नन्दनगढ़- नन्दनगढ़सँ उत्तर स्थित अछि, एतए अशोक स्तंभ आ बौद्ध स्तूप अछि।
१८.देकुलीगढ़- शिवहर जिलासँ तीन किलोमीटर पूब हाइवे केर कातमे दू टा किलाक अवशेष अछि। चारू दिशि खधाइ अछि।
१९.कटरागढ़- मुजफ्फरपुरमे कटरा गाममे विशाल गढ़ अछि, देकुली गढ़ जेकाँ चारू कात खधाइ खुनल अछि।
२०.नौलागढ़-बेगुसरायसँ २५ किलोमीटर उत्तर ३५० एकड़मे पसरल ई गढ़ अछि।
२१.जयमंगलगढ़-बेगूसरायमे बरियारपुर थानामे काबर झीलक मध्य एकटा ऊँच डीह अछि। एतए नाओकोठी (मझौल) गाम लग ई गढ़ अछि।
२१ अ.मंगलगढ़- समस्तीपुर जिलामे दुधपुरा बजार लग देओढ गाम लग |
२२.अलौलीगढ़-खगड़ियासँ १५ किलोमीटर उत्तर अलौली गाम लग १०० एकड़मे पसरल ई गढ़ अछि।
२३.कीचकगढ़-पूर्णिया जिलामे डेंगरघाटसँ १० किलोमीटर उत्तर महानन्दा नदीक पूबमे ई गढ़ अछि।
२४.बेनूगढ़-टेढ़गाछ थानामे कवल धारक कातमे ई गढ़ अछि।
२५.वरिजनगढ़-बहादुरगंजसँ छह किलोमीटर दक्षिणमे लोनसवरी धारक कातमे ई गढ़ अछि।
२६.गौतम तीर्थ- कमतौल स्टेशनसँ ६ किलोमीटर पश्चिम ब्रह्मपुर गाम लग एकटा गौतम कुण्ड पुष्करिणी अछि।
२७.हलावर्त्त- जनकपुरसँ ३५ किलोमीटर दक्षिण पश्चिममे सीतामढ़ी नगरमे हलवेश्वर शिव मन्दिर आ जानकी मन्दिर अछि। एतएसँ डेढ़ किलोमीटर पर पुण्डरीक क्षेत्रमे सीताकुण्ड अछि। हलावर्त्तमे जनक द्वार हर चलएबा काल सीता भेटलि छलीह। राम नवमी (चैत्र शुक्ल नवमी) आ जानकी नवमी (वैशाख शुक्ल नवमी) पर एतए मेला लगैत अछि।
२८.फुलहर-मधुबनी जिलाक हरलाखी थानामे फुलहर गाममे जनकक पुष्पवाटिका छल जतए सीता फूल लोढ़ैत छलीह।
२९.जनकपुर-बृहद् विष्णुपुराणमे मिथिलामाहात्म्यमे जनकपुर क्षेत्रक वर्णन अछि। सत्रहम शताब्दीमे संत सूर किशोरकेँ अयोध्यामे सरयू धारमे राम आ जानकीक दू टा भव्य मूर्त्ति भेटलन्हि, जकरा ओ जानकी मन्दिर, जनकपुरमे स्थापित कए देलन्हि। वर्त्तमान मन्दिरक स्थापना टीकमगढ़क महारानी द्वारा १९११ ई. मे भेल। नगरक चारूकात यमुनी, गेरुखा आ दुग्धवती धार अछि। राम नवमी (चैत्र शुक्ल नवमी),जानकी नवमी (वैशाख शुक्ल नवमी) आ विवाह पंचमी (अगहन शुक्ल पंचमी) पर एतए मेला लगैत अछि।
३०.धनुषा- जनकपुरसँ १५ किलोमीटर उत्तर धनुषा स्थानमे पीपरक गाछक नीचाँ एकटा धनुषाकार खण्ड पड़ल अछि। रामक तोड़ल ई धनुष अछि। एहिसँ पूब वाणगंगा धार बहैत अछि जे लक्ष्मण द्वारा वाणसँ उद्घाटित भेल छल।
३१.सुग्गा-जनकपुर लग जलेश्वर शिवधामक समीप सुग्गा ग्राममे शुकदेवजीक आश्रम अछि। शुकदेवजी जनकसँ शिक्षा लेबाक हेतु मिथिला आएल छलाह- एहि ठाम हुनकर ठहरेबाक व्यवस्था भेल छल।
३२.सिंहेश्वर- मधेपुरासँ ५ किलोमीटरपर गौरीपुर गाम लग सिंहेश्वर शिवधाम अछि।
३३.कपिलेश्वर-कपिल मुनि द्वार स्थापित महादेव मधुबनीसँ ६ किलोमीटर पश्चिममे अछि।
३४.कुशेश्वर- समस्तीपुरसँ उत्तर-पूब, लहेरियासरायसँ 60 किलोमीटर दक्षिण-पूब आ सहरसासँ २५ किलोमीटर पश्चिम ई एकटा प्रसिद्ध शिवस्थान अछि। एतए चिड़ै-अभ्यारण्य सेहो अछि जतए उज्जर आ कारी गैबर, लालसर, दिघौछ, मैल, नकटा, गैरी, गगन, सिल्ली, अधानी, हरिअल, चाहा, करन, रतबा चिड़ै सभ अनायासहि नवम्बरसँ मार्च धरि देखबामे आएत ।
३५.सिमरदह-थलवारा स्टेशन लग शिवसिंह द्वारा बसाओल शिवसिंहपुर गाम लग ई शिवमन्दिर अछि।
३६.सोमनाथ- मधुबनी जिलाक सौराठ गाममे सभागाछी लग सोमदेव महादेव छथि।
३७.मदनेश्वर- मधुबनी जिलाक अंधरा ठाढ़ीसँ ४ किलोमीटर पूब मदनेश्वर शिव स्थान अछि।
३८.कुन्दग्राम:हाजीपुरसँ बत्तीस किलोमीटर उत्तर-पूर्वमे बसाध-वैशाली आ लगमे वासोकुण्ड लग गाम गढ़-टीलासँ २ कि.मी. उत्तर-पूर्व अछि कुन्दग्राम , जतए जैनक २४म तीर्थंकर महावीरक जन्म भेल छलन्हि। एतए बुद्धक छाउर, अभिषेक पुषकरणी (राजा अभिषेकसँ पूर्व एतए नहाइत रहथि), अशोक स्तम्भ आ संसद-भवन (राजा विशालक गढ़) अछि।
३९.चण्डेश्वर- झंझारपुरमे हरड़ी गाम लग चण्डेश्वर ठाकुर द्वारा स्थापित चण्डेश्वर शिवस्थान अछि।
४०.बिदेश्वर-मधुबनी जिलामे लोहनारोड स्टेशन लग स्थित शिवधामक स्थापना महाराज माधवसिंह कएलन्हि। ताहि युगक मिथिलाक्षरक अभिलेख सेहो एतए अछि।
४१.शिलानाथ- जयनगर लग कमला धारक कातमे शिलानाथ महादेव छथि।
४२.उग्रनाथ-मधुबनीसँ दक्षिण पण्डौल स्टेशन लग भवानीपुर गाममे उगना महादेवक शिवलिंग अछि। विद्यापतिकेँ प्यास लगलन्हि तँ उगनारूपी महादेव जटासँ गंगाजल निकालि जल पिएलखिन्ह। विद्यापतिक हठ कएला पर एहि स्थान पर उगना हुनका अपन असल शिवरूपक दर्शन देलखिन्ह।
४३.उच्चैठ छिन्नमस्तिका भगवती- कमतौल स्टेशनसँ १६ किलोमीटर पूर्वोत्तर उच्चैठमे कालिदास भगवतीक पूजा करैत छलाह। भगवतीक मौलिक मूर्त्ति मस्तक विहीन अछि।
४४.उग्रतारा- मण्डन मिश्रक जन्मभूमि महिषीमे मण्डनक गोसाउनि उग्रतारा छथि।
४५.भद्रकालिका- मधुबनी जिलाक कोइलख गाममे भद्रकालिका मंदिर अछि।
४६.चामुण्डा- मुजफ्फरपुर जिलामे कटरागढ़ लग लक्ष्मणा वा लखनदेइ धार लग दुर्गा द्वारा चण्ड-मुण्डक वध कएल गेल। ओहि स्थान पर ई मन्दिर अछि।
४७.परसा सूर्य मन्दिर- झंझारपुरमे सग्रामसँ पाँच किलोमीटर पूर्व परसा गाममे साढ़े चारि फीटक भव्य सूर्य मूर्त्ति भेटल अछि।
४८.बिसफी- मधुबनी जिलाक बेनीपट्टी थानामे कमतौल रेलवे स्टेशनसँ ६ किलोमीटर पूब आ कपिलेश्वर स्थानसँ ४ किलोमीटर पश्चिम बिसफी गाम अछि। विद्यापतिक जन्म-स्थान ई गाम अछि। एतए विद्यापतिक स्मारक सेहो अछि।
४९.मंदार पर्वत-बांका स्थित स्थलमे मिथिलाक्षरक गुप्तवंशीय ७म् शताब्दीक अभिलेख अछि। समुद्र मंथनक हेतु मंदारक प्रयोग भेल छल। निकटमे बौंसीमे जैनक बारहम तीर्थंकर वासुपूज्य नाथक दूटा मूर्त्ति अछि, पैघ मूर्ति लाल पाथरक अछि तँ दोसर काँसाक जकर सोझाँ दूटा पदचिन्ह अछि। जैनक बारहम तीर्थंकर वासुपूज्य नाथक जन्म चम्पानगरमे आ निर्वाण एतहि भेल छलन्हि।
५०.विक्रमशिला-भागलपुरमे स्थित प्राचीन विश्वविद्यालय। भागलपुर जिलाक अंतीचक गाममे राजा धर्मपालक बनाओल बुद्ध विश्वविद्यालय अछि। १०८ व्याख्याता लेल रहबाक स्थान आ बाहरसँ पढ़ए बला लेल सेहो स्थान एतए निर्मित अछि
५१. मिथिलाक बीस टा सिद्ध पीठ- १.गिरिजास्थान(फुलहर,मधुबनी),२.दुर्गास्थान(उचैठ, मधुबनी),३.रहेश्वरी(दोखर,मधुबनी),४.भुवनेश्वरीस्थान(भगवतीपुर,मधुबनी),५.भद्रकालिका(कोइलख, मधुबनी),६.चमुण्डा स्थान(पचाही,मधुबनी),७.सोनामाइ(जनकपुर,नेपाल),८.योगनिद्रा(जनकपुर,नेपाल)९.कालिका स्थान(जनकपुर स्थान),१०.राजेश्वरी देवी(जनकपुर,नेपाल),११.छिनमस्ता देवी(उजान,मधुबनी),१२.बनदुर्गा(खररख, मधुबनी),१३.सिधेश्वरी देवी(सरिसव, मधुबनी),१४.देवी-स्थान(अंधरा ठाढ़ी,मधुबनी),१५.कंकाली देवी(भारत नेपाल सीमा आ रामबाग प्लेस,दरभंगा)१६.उग्रतारा (महिषी,सहरसा),१७.कात्यानी देवी(बदलाघाट, सहरसा),१८.पुरन देवी(पूर्णियाँ),१९.काली स्थान(दरभंगा),२०.जैमंगलास्थान(मुंगेर)।
५२. जनकपुर परिक्रमाक १५ स्थल आ ओतुक्का मुख्य देवता १. हनुमाननगर- हनुमानजी २.कल्याणेश्वर- शिवलिंग ३.गिरिजा-स्थान- शक्ति ४.मटिहानी- विष्णु मन्दिर ५.जालेश्वर- शिवलिंग ६.मनाई- माण्डव ऋषि ७. श्रुव कुण्ड- ध्रुव मन्दिर ८.कंचन वन- कोनो मन्दिर नञि मात्र मनोरम दृश्य ९.पर्वत- पाँच टा पर्वत १०.धनुषा- शिवधनुषक टुकड़ी ११.सतोखड़ी- सप्तर्षिक सात टा कुण्ड १२.हरुषाहा- विमलागंगा १३. करुणा- कोनो मन्दिर नहि मात्र मनोरम दृश्य १४. बिसौल- विश्वामित्र मन्दिर १५.जनकपुर।“मिथिलायदयश्च मध्यंते रिपवो इति मिथिला नगरी” - मिथिला जतए शत्रुकेँ मथल जाइत अछि- पाणिनीक विवरण ।
५३. चैनपुर सहरसा- मिथिलाक एकमात्र नीलकंठ मन्दिर, संगमे आदिकालीन भव्य काली-मन्दिर सेहो एहि गाममे अछि। महाशिवरात्रि आ कालीपूजा बड़ धूमधामसँ चैनपुरमे होइत अछि।
५४.धरहरा, बनमनखी, पूर्णियाँमे नरसिंह अवतारक स्थान अछि, एकटा खोह जेकाँ पैघ पाया अछि जाहिमे जे किछु फेकबैक तँ बड़ी काल धरि गों-गोँ अबाज होइत रहत। ई स्थान आब नरसिंह भगवानक मूर्ति आ मन्दिरक कारणसँ बेश विकसित भए गेल अछि।
५५.नेऊरी: दरभंगाक बिरौल प्रखण्डसँ १३.किलोमीटर पश्चिममे एकटा गढ़ अछि जे लोरिकक मानल जाइत अछि।
५६.दरभंगा कैथोलिक चर्च: १८९१मे स्थापित ई चर्च १८९७ केर भूकम्पमे क्षतिग्रस्त भए गेल। एकरा होली रोजेरी चर्च सेहो कहल जाइत अछि।
५७.सेंट फांसिस ऑसिसी चर्च मुजफ्फरपुरमे अछि।
५८.भिखा सलामी मजार: गंगासागर पोखरि दरभंगाक महारपर ई मजार अछि।
५९.दरभंगा टावर मस्जिद इस्लाम मतावलम्बीक एकटा भव्य मस्जिद आ धार्मिक स्थल अछि।
६०. मकदूम बाबाक मजार:ललित नारायण मिथिला विश्ववविद्यालय आ कामेश्वर सिंह संस्कृत विश्वविद्यालय दरभंगाक बीच स्थित ई मजार हिन्दू आ मुस्लिम मतावलम्बीक एकटा पावन स्थान अछि।
६१.चम्पानगर:भागलपुरक पश्चिममे, आब नगरसँ सटि गेल अछि। ई जैन लोकनिक एकटा पवित्रस्थल अछि, एतए महावीर तीनटा बस्सावास कएने रहथि। दू टा जैन मन्दिर एतए अछि, जे जैनक बारहम तीर्थंकर वासुपूज्य नाथकेँ समर्पित अछि।
६२.बसैटी अभिलेख- पूणियाँमे श्रीनगर लग मिथिलाक्षरक ई अभिलेख मिथिलाक पहिल महिला शासक रानी इद्रावतीक राज्यकालक वर्णन करैत अछि। एकर आधार पर मदनेश्वर मिश्र ’एक छलीह महारानी’ उपन्यास सेहो लिखने छथि।
बाइसी-बसैटी, अररिया ताम्रपत्र अभिलेख- रानी इन्द्रावती (१७८४-१८०२) जे फूड-फॉर-वर्क आ अन्य कल्याणकारी कार्यक प्रारम्भ कएलन्हि केर मिथिलाक्षर अभिलेख एतए एकटा मन्दिरक ऊपरमे कारी पाथरमे कीलित अछि जे निम्न प्रकारसँ अछि:-
बसैटी (अररिया) बिहार, शिव मन्दिरक मिथिलाक्षर शिलालेखक देवनागरी रूपान्तरण।
वंशे सभा समाने सुरगन बिदिते भू सूरस्यावतिर्ना।
राजाभूतकृष्णदेवोनृपति समरसिंहा मिधस्यात्मजातः॥
यस्मिन् राज्याभिषेकं फलयितु मिवतद्भक्तितुष्टोमहेशः।
कैलाशाद् भूगतेद्योप्यधिन सतितरा वैद्यनाथेन नाम्नाः॥
तस्य तनुजः सुकृतिनृपवरौ विश्वनाथ राजा भूत।
विरनारायण राजस्तस्याप्यासीद् सुतस्य॥
नरनारायण राजो नरपति कुल मौलि भूषणम् पुनः।
अर्थिनकल्पद्रूमदूव सुरगन वंसावतंसोत्भूत॥२॥
तस्मादि वैरिकुल सूदन रामचन्द्र नारायणो नरपतिस्तनयो वभूक।
संमोदिता दश दिशो निज कीर्ति चन्द्र ज्योतिस्नेहाभिरार्थ निवहः सुरिवतश्चयेण॥३।।
यद्दानवारि परिवर्द्धित वारि राशि सक्तान्त कीर्ति विमलेन्दु मरिचिकाभिः।
प्रोद्योतिता दशदिशः सतनुज इन्द्रनारायणोस्य कुलभूषण राजराजः॥४॥
तेनच सत्कुल जाता तनया मनबोध शझणिः कृतिनः।
परिणीता बन्धु यत्नैस्त्रिलोचननाद्रि पुत्रीव॥५॥
यस्या प्रतापतरणावुदितेऽपिचिते
चिन्तारजविन्द वनमालभते विकासम
सौहृदय हृदय मकरन्द च उद्येन
तत्रैव यद् गुणगणा मधुपन्ति योगात्॥६॥
यज्ञेवर्देव गणो द्विजाति निवहः सस्तायनत्यादरैः।
दर्दानैपूर्णः मनोरथोऽर्थपरन सन्तितिनिः सज्जना॥७॥
गर्ज्जद वैरि मदान्धवारण चपश्चञ्चःपेतापांकुरौ।
र्वस्याः सर्वदृशेकृतागुण चमेर्मस्याश्च भूमीतने॥८॥
श्री श्री इन्दुमति सतीमतिमती देवी महाराज्ञिका
जाता मैथिल माण्डराऽमिछकुलात् मोधोसरी जानयाः।
दानै कल्पलता मधः कृतवती श्री विष्णु सेवा परा
पातिव्रत्य परायणाच सततं गंगेर सम्पारणी॥९॥
शाकेन्दु नवचन्द्र शैलधरणी संलक्षित फाल्गुने
मासि श्रेष्ठतरे सिताहनि शितेपक्षे द्वितीयायां तिथौ।
भूदेवैर्वर वैदिकेर्म्मठमयं निर्भारय सच्चिनिमिः
तत्रे सेन्दुमति सुरस्य विधित्र प्राण प्रतिष्ठाव्यधात्॥१०॥
सोदरपुर सम्भव राजानुकम्पापजिवनिकृतिनः।
श्री शुभनायस्य कृतिर्मिदं विज्ञेक्षं सन्रन्तताम्॥११॥

robotstxt: allowed

filter: keep


text:
कथा....भैरवी
विवाहक पाँचम बरखक बाद अनायास भैरवीसँ चन्द्रेश्वर बाबाक मन्दिरमे भेट भेल छल। नरक निवारण चर्तुदशीक व्रत केने रही। मायक जिदपर आयल रही पूजा करऽ। मन्दिरमे प्रवेश करिते रही कि हमर ध्यान भैरवीपर गेल। लाल रंगक नूआमे ओ बड़ सुन्नरि लागि रहल छली। मन्दिरसँ बाहर एबाक बाद दुनू गोटे एक दोसरसँ कु शल क्षेम पुछलहुँ। किछु काल धरि एमहर-ओमहरक बात करबाक बाद हम भैरवीसँ ओकर पतिक सन्दर्भमे पुछलहुँ। लज्जा वश ओ बेचारी किछु नञि बजली। किछु क्षण चुप रहबाक बाद ओ हमरासँ प्रश्न केने छली- हमर तँ सभ किछु ओहने अछि जेहन पहिने छल, अपन कहू की सभ भऽ रहल अछि आइ-काल्हि?
हमरा लोकनि गप करिते रही कि गाम वाली भौजी हमरा दुनूकेँ एकान्तमे ठाढ़ भऽ बात करैत देखि लग आबि गेली आ चुटकी लैत कहलनि- की यौ, अहाँ दुनू गोटेकेँ लाजो धाख नञि होइत अछि जे एना रास रचा रहल छी?
हुनकर रास रचेबाक बात छूलक, मुदा ओकरा टारैत कहने रहियनि- लाज कथीक होयत भौजी? जँ हमरा लोकनि किछु अनर्गल करब तखन ने, बात करबापर सेहो रोक छै की?
- नञि-नञि एहन कोनो बात नञि, हम तँ बस एहिना किछु कहि दैलहुँ। कतेक नीक रहैत जँ अहाँ दुनूक विवाह.....।
भौजी ई कहि चुप भऽ गेली। हम देखलहुँ जे भैरवी असहज अनुभव कऽ रहल अछि। ते ँ बात बदलबा लेल हम आन गप आरम्भ कऽ देलहुँ।
- भौजी आब एहि ठामक मेलामे पहिने वला बात नञि रहलै, नञि?
‘से तँ ठीके कहि रहल छी अहाँ’- हमरा बातपर ओ दुनू गोटे सहमति व्यक्त केलनि।
गाम एबाक बाद हम अपना मायसँ भैरवीक सन्दर्भमे बात के लहुँ। हुनकर जवाब सुनि हमरा बड़ बेसी आश्चर्य भेल जे एकैसम शताब्दीक कोनो युवक अपन पत्नीक संग एना कोना कऽ सकैत अछि।
भौरवी सन सुन्नरि गाम भरिमे क्यौ नञि छल। गामक सभ युवक ओकरा आँगा-पाछाँ मड़राइत रहै छल, मुदा ओ ककरो भाव नञि दै छली। एक टोल हेबाक कारणे ँ कखनो काल ओकरासँ भेट भऽ जाइ छल। एहि क्रममे कहियो काल गप-शप सेहो भऽ जाइ छल। तरे तर हम ओकरासँ प्रेम करऽ लागल रही, मुदा समाजक डर, घरक लोक-वेदक प्रतिष्ठाक कारणे ँ कहियो ई बात अपन परिवार आ भैरवीसँ नञि कहि सकलहुँ। नञि जानि भैरवी हमरासँ प्रेम करै छली वा नञि। ओना एक गोट बात तँ सोलह आना सत्त छल। आन युवक केर तुलनामे ओ हमरासँ बेसी गप करै छली। एहि कारणे ँ गाम वाली भौजी हमरा भैरवीक नाम लऽ कहियो काल किचकिचा दैत छली। एक दिन नञि जानि गाम वाली भौजीकेँ की फुरेलनि, ओ अपना आङन बजा हमरासँ कहलनि- ‘बौआ एगो बात पूछू? सत्त सत्त कहब ने?’
- की भेल भौजी? पहिने ई तँ कहू जे बात की अछि?
- नञि पहिने अहाँ हमर सप्पत खाउ, जे अहाँ हमरासँ लाथ नञि करब।
कनी काल सोचबाक बाद हम भौजीक माथपर हाथ दऽ सपत्त लेलहुँ जे हम हुनकासँ किछु नञि नुकायब। आ पुछलिनि- ‘आब तँ कहू, हम सपत्त सेहो खा लेलहुँ अछि।’
-की अहाँ भैरवीसँ मने मन प्रेम करै छी?
भौजीसँ एहि तरहक प्रश्न पूछल जेबाक हमरा कनिको आभास नञि छल। हम किछु जवाब नञि दऽ सकलहुँ आ चुपचाप ओहि ठाम बैसल रहलहुँ। हमरा चुप देखि गाम वाली भौजी बजली- ‘देखू अहाँ हमरा माथपर हाथ दऽ सपत्त खेलहँु अछि। जँ आब अहाँ फूसि गप बजलहुँ तँ हमर मरल मुँह देखब।
- नञि भौजी एहन बात जुनि बाजू।
- तखन सत्त सत्त कहू। अहाँ भैरवीसँ प्रेम करै छी वा नञि?
- भौजी भैरवीसँ हम एतेक प्रेम करै छी जे ओकरा बिनु रहब हमरा लेल सम्भव नञि अछि। जाहि दिन ओकरासँ गप नञि होइछ तहिया भोजन करब धरि नञि सोहाइत अछि।
- तखन ई बात अहाँ भैरवीसँकिए नञि कहै छी?
- डेराइ छी भौजी, जँ ओ हमरा प्रेमकेँ स्वीकार नञि केलक तखन हम कोना जीयब? एखन कमसँ कम एहि विश्वासक संग जीबि तँ रहल छी जे की पता ओहो हमरासँ प्रेम करैत होय।
गाम वाली भौजी आ हम एहि सन्दर्भमे गप करिते रही आ कि भौजीक घरसँ भैरवी बाहर एली। हम हड़बड़ा गेलहुँ। अकबका कऽ भौजी दिस तकलहुँ। ओ मन्द-मन्द मुस्किया रहल छली। बुझबामे बेसी भाङठ नञि भेल जे गाम वाली भौजी आइ हमरासँ भैरवीक सन्दर्भमे एना खोधि-खोधि कऽ किए पूछि रहल छली।
हम चट ओहि ठामसँ उठि आङनसँ बहराय लगलहुँ। भैरवी पाछाँसँ हमर हाथ पकड़ि लेलनि। हम थकमका गेलहुँ। ओ कहलनि- ‘अहाँ हमरासँ एतेक प्रेम करै छी जे हमरा बिनु अहाँ जी नञि सकै छी। तखन आइ धरि ई बात हमरासँ किए नञि कहलहुँ?’
- डर होइ छल।
- ककरासँ, की एहि समाजसँ?
- नञि अहाँसँ।
- कथीक डर?
- अहाँ हमर प्रस्ताव स्वीकार करब वा नञि एहि बातसँ डेरायल छलहुँ।
- जँ यैह प्रस्ताव हम अहाँक सोझाँमे राखी तँ अहाँ की करब?
- हम सहर्ष स्वीकार कऽ लेब।
ई कहि हम भैरवीकेँ अपना हृदयमे साटि लेलहुँ। भैरवीक आँखिसँ दहो-बहो नोरक धार बहराय लागल। नोर पोछि हम हुनका कनबासँ चुप करेलहुँ। गाम वाली भौजी सेहो भैरवीके ँ चुप करेने छली।
ओहि दिनक बादसँ हम आ भैरवी कॉलेज जेबाक क्रममे वा कलम गाछीमे नुका कऽ एक दोसरसँ गप शप करऽ लगलहुँ। कहियो काल गाम वाली भौजीक आङन सेहो हमरा लोकनिक मिलन स्थल बनऽ लागल। ओना एहि प्रेम मिलनक क्रममे हमरा लोकनि मर्यादाक उल्लंघनक कोनो प्रयास नञि केलहुँ। सम्भवत: ईहो एक गोट कारण छल जे गाम वाली भौजी हमरा लोकनिक मदति कऽ रहल छली।
इण्टरक परीक्षा पास करबाक बाद हम आइआइटी करबा लेल कोलकाता आबि गेलहुँ। भैरवी जेके कॉलेज बिरौलमे कला विषय लऽ आगाँ पढ़ऽ लगली। मोबाइल-फोनक युग नञि हेबाक कारणे ँ कोलकाता एबाक बाद हमरा आ भैरवीक बीच सम्पर्क केर कोनो माध्यम नञि रहल। ओना कहियो काल गामवाली भौजीक नाम चिट्ठी लिखि भैरवीक कुशल क्षेम जानि लै छलहुँ। भौजीक माध्यमे भैरवी सेहो मास दू मासक बाद चिट्ठी पठबै छली।
दोसर सेमिस्टरक परीक्षासँ किछु दिन पहिने गामवाली भौजीक चिट्ठी आयल छल। एहिमे ओ हमरा चेतौनी दैत कहने छली जे भैरवीक सन्दर्भमे अपना मायसँ हम शीघ्र गप करी। कारण भैरवी लेल ओकर माता-पिता वर ताकि रहल छथि। सम्भव अछि जे अन्तिम लगन धरि विवाहो भऽ जाय। चिट्ठी पढ़बाक बाद हम नेयारि नेने छलहँु जे एहि बेर छुट्टीमे गाम जा माय-बाबूजीसँ भैरवीक सन्दर्भमे अवश्य बात करब। हमरा पूर्ण विश्वास छल जे हमर बात माय अवश्य मानती।
गाम एबाक बाद सभसँ पहिने हम मायसँ एहि सन्दर्भमे बात के लहँु। हुनका ई जानि बड़ आश्चर्य भेलनि जे हम भैरवीसँ प्रेम करै छी आ विवाह सेहो करऽ चाहै छी। पहिने तँ माय हमर बात मानबा लेल तैयारे नञि भेली, मुदा अन्तमे हमर ई धमकी काज कऽ गेल जे भैरवीसँ विवाह नञि भेल तँ हम आजीवन कुमारे रहब। ओ बाबूसँ बात करबा लेल मानि गेली। कने नाकर नुकुरक बाद बाबू सेहो एहि प्रस्तावपर अपन स्वीकृतिक मोहर लगा देलनि।
ई खुशखबरी सुनेबा लेल जखन हम गामवाली भौजीक आङन जा हुनकासँ कहलहुँ तँ हुनका कोनो तरहक प्रसन्नता नञि भेलनि। हुनक ई व्यव्यवाहर देखि हमरा बड़ आश्चर्य भेल। जखन हमरासँ नञि रहल गेल तँ हम भौजीसँ पूछलहुँ-
भौजी की बात अछि? की अहाँ केँ ई बात सुनि नीक नञि लागल?
- नञि से बात नञि अछि, मुदा .......।
- मुदा की भौजी, किछु भेल अछि की, कहू ने।
- आब की कही, किछु कहबा लेल आ सुनबा लेल नञि बचल अछि।
- सोझ-सोझ कहू भौजी की बात अछि? बातकेँ एते जिलेबी जकाँ किए घुमा रहल छी?
- आब भैरवी अहाँक नञि रहली।
- हमर नञि रहली, माने।
- माने ई जे ओकर मामा आ नाना दू दिन पहिने ओकर विवाह चोरा कऽ करा देलथिन। बेचारी अहाँक बाट तकैत-तकैत अन्तमे हारि मानि गेली।
भौजी ओहि ठामसँ एबाक बाद हम बिना किनको किछु कहने कोलकाता घुरि गेलहुँ। एकरा बाद जेना गामसँ हमर मन उचटि गेल। गाम आयब-जायब बन्ने जकाँ भऽ गेल। एक-दू बेर एबो केलहुँ तँ टिकलहुँ नञि। केम्हारो जाइ नञि। जेम्हरे जाइ ओमहर भैरवीक छवि नजरि आबय। एहि बेर एलहुँ तँ घरसँ बहरा सोझे मन्दिर गेल रही। गेल तँ रही मन मारि कऽ मुदा घूमल रही प्रसन्नता आ उदासी नेने। प्रसन्नता छल भैरवीसँ भेट हेबाक। मने मन हुनक उज्ज्वल आ सुखद भविष्यक कामना बाबासँ केने रही। संगहिँ उदासी छल एहि बातक जे परिस्थिति अनुकूल होइतो भैरवी हमरासँ बहुत दूर भऽ गेल छली।
आ जखन मायसँ ई जानकारी भेल जे भैरवी गाममे रहैत अछि, सासुर नञि जाइत अछि तँ अकचका उठल रही। मायसँ बेसी पूछब उचित नञि लागल आ हम पूरे पाँच बरखक बाद गामवाली भौजीक आङन पहुँचि गेल रही। आङनमे सभ किछु ओहिना छल, मुदा आब ओ भैरवीक संग भेट केर स्थल नञि रहल से उदास लागल। भौजीक कुशल-क्षेम पुछलियनि। भैरवीक बात चलिते ओ भौजी उदास भऽ गेली। ओ जे किछु कहलनि से सुनि हमरा अपनापर बड़ तामस चढ़ल। संगे पछताओ रहल छलहुँ जे विवाहक बाद भैरवीसँ बिनु भेट केने हम कोलकाता किए चलि गेल रही।
भौजी कहलनि जे विवाहक पन्द्रहमे दिन भैरवी गाम आयल छल। ओकरा संग पति गाम नञि आयल छलै। पहिल बेर जे ओकर पति गाम गेलै से आइ धरि घूरि कऽ नञि एलै। भैरवी गाम एबाक बाद हुनकासँ कहने छल जे ओकरा पतिक संग बियाहे टा भेलै। ओकर पति तँ विवाहक रातियेमे कहि देने छलै भैरवीक मामा आ नानासँ जे जहिना अहाँ लोकनि हमर जीवन बर्बाद कऽ रहल छी, तहिना हम अहाँक नतनीक जीवन नारकीय कऽ देब। ओना ताहि समय भैरवीक नाना आ मामा एहि बातपर कोनो ध्यान नञि देलनि। एकर परिणाम ई भेल जे भैरवीक पति ओकरा कहियो नञि टोकलक। टोकत की, घुरि कऽ एबो ने कयल।
विवाहक जखन तीन बरख बीति गेल आ भैरवीक पति घूरि कऽ नञि एलै तखन गामक लोक भैरवीक सासुर जा ओकर पति, सासु आ सुसरपर पञ्चैती बैसेलनि। पञ्चैतीमे भरैवीक पति साफ कहलक जे ओकर विवाह जबरदस्ती कराओल गेल ते ँ ओ एहि विवाहकेँ नञि मानैत अछि। भैरवी लेल ओकरा हृदयमे कोनो स्थान नञि अछि।
गामक लोकवेद द्वारा बेसी दबाव देल जेबाक बाद भैरवीक पति ओकर द्विरागमन करेबा लेल तैयारत भेल, मुदा एक गोट शर्तपर। ओकर कहब छल जे ओ भैरवीकेँ अपना घरमे राखत, मुदा खर्चा देबाक अतिरिक्त ओ कोनो तरहक सम्बन्ध नञि राखत।
भैरवीकेँ जखन एहि शर्तक सम्बन्धमे ज्ञात भेल तँ ओ सासुर जेबासँ साफ नठि गेल। माता-पिताकेँ कल जोड़ि ओ दू टूक कहलक जे एक बेर तँ अहाँ लोकनि हमर जीवन नष्ट कऽ चुकल छी। दोसर बेसी कमसँ कम एहन नञि हेबाक चाही। एहन पतिक संग रहि कोन लाभ जे अपना घरमे स्थान तँ देत, मुदा हृदयक केबाड़ बन्न राखत। ओहि दिनक बादसँ भैरवी गाममे रहि गेली। नीक शिक्षा प्राप्त हेबाक कारणे ँ ओ गामक धिया पुताकेँ ट्यूशन पढ़ाबऽ लगली आ एहि माध्यमे अपन जीवन बितबऽ लगली।
गामवाली भौजीक मुँहे भैरवीक सभ स्थिति जानि हमरा मनमे आशाक किरण जागि गेल। भौजीक माध्यमे हम भैरवी लग समाद पठेलहुँ जे हम हुनकासँ एसगरमे भेट करऽ चाहै छी।
तय भेल जे हमरा लोकनि चन्दे्रश्वर बाबक मन्दिरपर भेट होयब। ककरो कोनो तरहक सन्दहे नञि हो एहि लेल गामवाली भौजी सेहो भैरवीक संग आयल छली। बाबाकेँ साक्षी मानि हम भैरवीकेँ अपनासँ विवाह करबाक प्रस्ताव देलहुँ। हमर प्रस्ताव सुनि आवेशमे आबि ओ तमसाइत बजली- अहाँकेँ बूझल अछि ने जे हम विवाहिता छी, तखन एहि तरहक प्रस्तावक कोन प्रयोजन?
-भैरवी अहाँकेँ चन्द्रेश्वर बाबाक सपत्त अछि सत्त-सत्त बाजू..... सीथमे सिनुर लगेबाक अतिरिक्त अहाँक पति अहाँसँ कोन सम्बन्ध रखलक अछि? हमरा लेल एखनो अहाँ वैह भैरवी छी जे पहिने छलहुँ। जँ अहाँ अपन ओहि पतिक प्रतीक्षा कऽ सकै छी जे आइ धरि अहाँकेँ अपन नञि मानलनि, तखन हम अहाँ लेल अवश्य प्रतीक्षा करब किए तँ अहाँ सामाजिक संस्कारक हिसाबे भने हमर नञि छी, मुदा हम तँ अपन मानिते छी, भैरवी! हम जीवनक अन्तिम क्षण धरि अहाँक प्रतीक्षा करब......।
ई कहि हम चट ओहि ठामसँ विदा भऽ गेलहुँ।
घर आबि एहि सन्दर्भमे हम ककरोसँ किछु नञि क हलहुँ। छुट्टी समाप्त हेबामे एखन दू दिन बाँचल छल। माय हमरा सोझाँ विवाह करबाक प्रस्ताव रखलनि। हम हुनका दू टूक कहि देलहुँ जे हम विवाह नञि करब। माय केर कहब छलनि जे हम कमसँ कम कन्याक फोटो तँ देख ली। एकरा बाद जे हम निर्णय करब, माय तकरा स्वीकार करती। हुनकर अवज्ञा नञि हो एहि लेल हम कुमोनसँ फोटो देखबा लेल मानि गेलहुँ। हुनका हाथसँ फोटो लऽ अनमानायल मनसँ हम फोट देखबाक प्रयास केलहुँ, मुदा ई की.....फोटो देखि हमर मन सातम आसामानपर उड़ऽ लागल। फोटो वाली युवतीतँ सत्ते बड़ बेसी सुन्नर छली। हम मायसँ पुछलहुँ- की ई हमरासँ विवाह करबा लेल तैयारी हेती?
हुनका किछु बजबासँ पहिने परदाक अढ़मे नुकायल भैरवी बाहरि आबि बजली- जखन अहाँ हमरा लेल जीवनक अन्तिम क्षण धरि प्रतीक्षा कऽ सकै छी, तखन की हम अहाँ लेल सीथमे नव सिनुर नञि सजा सकै छी?
ताबत बाबूक संग टोलक कतेको गणमान्य आङन आबि ठाढ़ भऽ गेल छला। हम भैरवी आ माय-बाबूक संग समाजक उपस्थित गणमान्यक मुँह ताकि रहल छलहुँ आ मने मन सोचि रहल छलहुँ जे समाज एक डेग आगाँ बढ़ेलक आ एकैसम शताब्दीमे आबि ठाढ़ भऽ गेल अछि।
गामवाली भौजी कखन एली से नञि बुझलियै। बुझलियै तखन जखन ओ चौल केलनि- ए भैरवी दाइ, अहूँ सभ किछु घोरि कऽ पीबि गेलहुँ। सिनूर नञि देलनि तेँ की आब तँ घरेवला ने छथि। लोक सभ ठाढ़ छथि आ ई वरकेँ देखि तिरिपति भऽ रहल छथि।
गामक सम्माननीय वयोवृद्ध भोलन बाबा कहलनि- एहन डेग अनर्गल नञि...नीक निर्णय छऽ सभक। ओ लाठी खुटखुटबैत बिदा भऽ गेला। लाठी केर ठक-ठक स्वरसँ लागि रहल छल जेना पुरना शताब्दी नवका शताब्दीक सकारात्मक निर्णयपर मोहर मारि रहल हो।
नोट- 81म कथा गोष्ठी सगर राति दीप जरयमे हमरा द्वारा पढ़ल गेल कथा
-रोशन कुमार मैथिल
मिथिला आवाज
दरभंगा (मिथिला)
08292560971


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Wednesday, June 10, 2009
ताराकांत झाकेँ 2008 क साहित्य अकादमी मैथिली अनुवाद पुरस्कार
8 comments:
tarakant ji ke puraskar lel badhaiReplyDelete
urdu se maithili anuvad fazlur rahman hashmi ke bhetal chhalanhi se theek muda yadi manjar suleman se anuvad karaol jait te star aar ooch hoit,ReplyDelete
tarakant ji ke hamra dis se badhai
tarakant ji ke hamra dis se seho badhaiReplyDelete
Maithili Dainik MITHILA SAMADak saphal sampadan kay Tarakant jha nav kirtiman sthapit kaylani achhi. Sahitya Academyk Anuvad puraskar bhetla par hamra dis sa bhari chhittha badhaiReplyDelete
tarakant jha ke ha mro dis se badhaiReplyDelete
tarakan ji mithila samadak sampadanak sang sahitya nirman me seho lagal rahait chhathi,ReplyDelete
anuvadak apan mahatva hoit chhaik, aa se ehi bheemkay granthak anuvad tarakant jik uphar achhi maithili sahitya ke
ehi blog ker chahumukhi vikas , sabh vidha par aalekh, painting, photography, news, award-newsReplyDelete
maithilik vikas me abhootpoorva yogdan kay rahal achhi.
tarakant ji ke badhai
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।


text:
मधुबनी जिलान्तर्गत
हरिपुर गौरीदास टोल के रहनिहार श्री रमानाथ झा छात्रजीवनमे मैथिली आ हिन्दीकें रंगमंच
पर कतेको नाटकमे अपन अभिनय स' चर्चित रहला अछि। अध्ययनकें क्रममे दिल्ली आबि अर्थशास्त्र स' स्नातक केलाक उपरान्त एक्सपोर्ट मैनेजमेंट के
कोर्स क' स्वतंत्र व्यवसायमे संलग्न भ' गेला मुदा अभिनय आ भाखाक प्रति प्रेम मैथिली फिल्म निर्माणमे डेग बढ़ेबा
लेल बाध्य कय देलकनि।बहुचर्चित निर्माणाधीन मैथिली फिल्म "हाफ मर्डर"
केर निर्माता-निर्देशक रमानाथ जीक संग दिल्लीमे भेल युवा गीतकार
आ कवि मनीष झा बौआभाइक
भेंटवार्ताक किछु अंश :
अपनेंके फिल्म निर्माणक क्षेत्रमे प्रवेशकें संजोग बुझल जाए वा पूर्वे स' नियारभास केने छलौं
अभिनयकें त' पहिले स' अनुभव छल आ ३-४ साल धरि पटना
में रंगमंच स' जुडल सेहो छलौं मुदा
ओहि समयमे बहुत ज्यादा प्लेटफार्म और कमाइकें कोनो तेहेन निश्चितता नँइ छलै। हमरा लोकनि चंदा क'क' नाटक करैत छलौ और सब कलाकार सब अपने स' टिकट बेचैत
छलौ ताहि ल'क' भविष्यकें चिंता स्वाभाविक छल। किछु दिनक पश्चात दिल्ली
एलौ अर्थशास्त्र स' ऑनर्स केलौं आ तकरा बाद नौकरी करैत कंप्यूटर के कोर्स केलौं । भोरमे कम्प्यूटर आ सँझुका समयमे एक्सपोर्ट
मैनेजमेंट के कोर्स करैत दिनमे नौकरी सेहो करैत छलौं ! १३ वर्ष धरि नौरी केलाक बाद हम अप्पन
एक्सपोर्ट के व्यवसाय शुरू केलौ जखन किछु आर्थिक स्थिति ठीक भेल त' तकरा बाद फिल्म निर्माण दिस झुकाव भेल कियैक त' मोनक कोनो कोनमे अधूरा सपना घर केने छल लगैत छल जे किछु अपन समयमे नँइ क' सकलौ
से आब कएल जा सकैत अछि । एहि फिल्म स' पूर्व एक-दूटा प्रोजेक्टकें प्रस्ताव आयल मुदा पसंद
नँइ भेल । पिछला साल २०१२कें सितम्बर में नवीन विषयवस्तु पर आधारित ई प्रोजेक्ट
भेटल आ हमरा कथानक और घटनाक्रम नीक लागल आ माँ जानकीकें कृपा स' आगू बढ़ैत गेल आ बहुत
जल्दी दर्शक के सोझा आबय बला अछि ।
अपनेक प्रदर्शित होमय बला मैथिली फिल्म "हाफमर्डर" बेस चर्चामे अछि, निर्माता के रूपमे अपनेकें केहेन अनुभव रहल अछि ?
एकर किछु कारण एना अछि- घटना नवीन छैक, कथानक सेहो समाजिक अछि आ समाजक
बीच के अछि, कलाकार सब मैथिलीभाषी छथि, शूटिंग बेसी स' बेसी हमसब मिथिला क्षेत्र में केने छी आदि।
फिल्मक कथा कोन घटना पर आधारित अछि आ मनोरंजन के दृष्टिकोणे एहिमे की सब फेंटफांटकएल गेल अछि से संक्षेपमे जनतब देल जाउ ?
"हाफ मर्डर" के २-३ टा बात मुख्य अछि जाहि विषयवस्तु के ल'क' हमसब ई फिल्म निर्माण
केलौ । अपरिपक़्व उमेरमे प्रेम आ ओकर दुष्परिणाम, समाज शिक्षित रहितो मिथ्या वादिताके शिकार,समाज के किछु ख़राब मानसिकताक लोक द्वारा अपन स्वार्थ के लेल समाज के शूली पर चढ़ा देनाइ आदि
जेहन अहम मुद्दा पर केन्द्रित अछि । सबटाकें जोरिक' एकटा नीक फिल्मकें निर्माण
भेल अछि जाहि में एक्शन छै, रोमांस छै, ट्रेजेडी
छै,सुन्नर गीत-संगीत छैक जे दर्शककें भरपूर मनोरंजन करेतनि।
फिल्मक सफलतामे परदाक सोझा आ पाँछाक एक-एक पात्रक/कलाकारक महत्त्वपूर्ण योगदान होइछ एहि सभ बातकें धेआनमे रखैत फिल्म के व्यावसायिक रूपे प्रस्तुत करबा लेल केहेन -केहेन पात्रक / कलाकारक चयन केने छी आ हुनका लोकनि स' केहेन उम्मीद रखने छी ?
मिथिलामे कलाकारकें आ प्रतिभाक कमी नँइ छैक आ हुनका सब
पर पूरा विश्वास
करैत एहि फिल्मकें निर्माण भेल अछि।सबगोटे अपन-अपन क्षेत्र आ विधामे पूरा मेहनतस' काज केलनि अछि, चाहे ओ प्री-प्रोडक्शन हो वा पोस्ट
प्रोडक्शन सबगोटा अपन अपन १००% देलखिन अछि । फिल्म के अभिनेता कृष्णा मिश्रा जहिना मासूम आ मेहनती छथि तहिना
हीरोइन स्वेता वर्मा बहुत आकर्षक आ कमाल के अभिनेत्री
छथि, खलनायक नवीन चौधरी बहुत नीक कलाकार छथि, सतेंद्र झा बहुत अनुभवी कलाकार छथि , सागर जी सीनियर कलाकार छथि, सावित्री देवी, गगन चौधरी, शशिमोहन, मंगलानन्द, सुधा झा, फैज़ल, मनीष, किरण शाह, गणेश, निशा, सुरेश, मनोज सब मैथिल कलाकार छथि आ सब गोटे अपन-अपन जिम्मेदारीक निर्वाह नीक जेंकाँ केने
छथि, फिल्म के डायरेक्टर अरमान हैदर, सह-निर्माता श्री आदित्यनाथ मिश्रा जीकें सेहो भरपूर सहयोग
भेटल ।
एहि फिल्ममे कोनो तेहेन प्रयोगात्मक मसल्ला देलौं अछि जेकि मैथिलीक आन-आन फिल्मस' भिन्न हो ?
देखियौ मनीष जी ! मैथिलि समाजकें संस्कार आ संस्कृतिकें ध्यानमे रखैत हमसब सिनेमामे नवीनता देबाक प्रयास केलौं अछि । फिल्मांकन आ प्रस्तुति बिलकुल
न'व अछि । फिल्म के शुरुआत में नयापन अछि, कैमरामैन सब जेनाकि अब्बास जी आ डीके राजू बहुत अनुभवी छथि बहुत रास प्रयोगकेलनि अछि तहिना पंकज जीकें कमालकें एडिटिंग, वी एफ एक्स, ग्राफिक्स, डी आई आदि, यसुदास जीकें बैकग्राउंड म्यूजिक आ ५:१ के मिक्सिंग सब सेहो बेजोड़ अछि आ ईसमूचा प्रयोग सिनेमा देखलाक बाद पता चलत। हँ! हम एतेक विश्वास दैत छी जे दर्शककें भरपूर मनोरंजन हेतैन आ पूरा फिल्मक नीक आनंद उठेता।
"हाफ-मर्डर"मे निर्माता के अलावा अपने सेहो कोनो चरित्र निर्वहन
के भार लेने छी ? जँ' हँ' त' केहेन भूमिका अछि ?
जी हँ! हमर एकटा सकारात्मक भूमिका अछि जेकि समाजक हितकें धेआनमे रखैत काज करैत अछि।
कलात्मक अभिरुचि पहिने स' छल वा एहि फिल्मक आवश्यकता अनुरूप निर्वाह कएल ?
जेनाकि हम पहिने कहलौँ
अछि हम जखन पटनामे ग्रेजुएशन करैत रही
ताहि समयमे कलाकें क्षेत्रमे बहुत नीक-नीक संस्था सभक संग काज केलौ जाहिमे "इप्टा" संगे पूरा बिहारमे घूमि-घूमि क' बहुत नुक्कड़ नाटक सब केलौ। कतेको मैथिलि संस्था
सबस' जुरलौ आ हमसब अपने एकटा संस्था सेहो बनेलौ "कला समिति" केर नाम स' । हमरा
लोकनिक संस्था अंतर्राष्ट्रीय मैथिली नाट्य समारोह में हैट्रिक विजेता रहल मने १२में स' ७टा
पुरस्कार हमर सभक संस्था के भेटल छल जखन कि नीक – नीक नाट्य संस्था स स' प्रतिश्पर्धा
छल जेनाकि "अरिपन","भंगिमा" नेपाल के
किछु नाट्य संस्था आ करीब ८-१० टा आर संस्था छल।
फिल्म हाफ मर्डरमे हम मात्र निर्माता रहए
चाहैत छलौं कियैक त' हमर एक छोट-छिन व्यवसाय अछि आ बेसी व्यस्तता सेहो एक कारण छल। फिल्मक
शूटिंगकें दौरान जखन हम कोनो-कोनो दृश्य स' सम्बन्धित राय -विचार आदि दियनित' टीमक
सदस्य लोकनि प्रभावित होमय लगला आ हमर अभिनय सम्बन्धी अनुभव स' ज्ञात होइत सब गोटे कहला जे अहूँ एकटा किरदार बनू, जखन एकटा दृश्य
शूट केलौं त' सबके बहुत नीक लगलनि आ बहुत तारीफ केलनि आ फेर हमरा
ओहि चरित्र निर्वहन वास्ते स्वीकृति देमय परल आ स्वयं बहुत ख़ुशी भेल जे सबटा पुरनका गप फेर स' न'व भ' गेल।
हम अपना दिसस' पूरा कोशिश केलौ अछि नीक अभिनय करबाक आशा अछि जे दर्शक
के पसीन परतनि।
आधुनिक जुगक दर्शक लोकनिक सबस' बेसी झुकाव संगीत दिस होइ छनि मने संगीत हिट त' फेर फिल्मक कथा जँ' कनिको जानदार अछि त' बुझू पूरा फिल्म हिट । संगीत पक्षकें मजगूत बनेबा लेल की नवप्रयोग केलौं अछि ?
हमर व्यक्तिगत अनुभव अछि जे गिनल चुनल मैथिली सिनेमा
के छोरि बेसी सिनेमा में संगीत पर ध्यान नँइ देल जाइत अछि एकरा पाँछाँ की कारण छै से त' नँइ कहि सकैत छी मुदा
जहाँ तक "हाफ मर्डर"के बात अछि हम अपनहु संगीतक प्रेमी
छी और पूरा प्रयास केलहुँ अछि जे श्रोता सबकें गीत-संगीत पसीन
परनि जाहि के लेल सबटा ट्रैक लाइव बजबेने छी और वाद्य-यंत्र बजब' बला कलाकार सब सेहो बेस
अनुभवी छथि, गीत वास्ते प्रसिद्ध गीतकार सब जेनाकि डॉ चंद्रमणि
जी, श्री सरस जी सन-सन वरिष्ठ
गीतकार लोकनि सब गीत देलनि अछि।
गायनमे अपन सुन्दर स्वर देलनि अछि श्री रविन्द्र जैन, श्री उदित नारायण झा,
सुश्री कविता कृष्णामूर्ति, मोहम्मद अज़ीज़, श्री
कुमार शानू, श्री शान आ मैथिली के जानल मानल प्रसिद्ध कलाकार जेनाकि श्री ज्ञानेश्वर दुबे, श्री सुनील पवन, श्री विकास झा , सुश्री राधा पाण्डेय, श्री शैलेश
आदि। नृत्य
निर्देशन ऋतुराज जी के छनि।
मैथिली फिल्म उद्योगमे समर्पित बहुतो एहेन प्रतिभावान कलाकार छथि जे अपन प्रतिभाकें
बल पर मिथिला-मैथिली के उत्तरोत्तर विकासमे सहायक भेलाह अछि, हुनक प्राथमिकता
नँइ देइत अमैथिल कलाकारकेँ प्राथमिकता
एक प्रश्नचिन्ह लगबैछ या त' हुनक प्रतिभामे कमी छनि वा "बाड़िक पटुआ तीत" कहावतकें चरितार्थ करैछ । अहाँ एक सक्षम निर्माता केर रूपमे अपन पक्ष राखल जाउ ।
अहाँक एहि बात स' हम सहमत नँइ छी आ जिनकर किनको ई आरोप छनि बिलकुल गलत छनि।
देखियौ! मैथिलि फिल्म उद्योगकें बढ़ाब' के लेल हम ९०% शूटिंग मिथिलांचल में केलौ अछि जेनाकि - दरभंगा, सीतामढ़ी, सकरी, जयनगर इत्यादि
जगह सभ पर। सिनेमामे जतेक कलाकार छथि सब गोटे मैथिल छथि, हँ' किछु टेक्नीशियन बाहरी
छलाह जेनाकि - निर्देशक, कैमरामैन आदि जकर अपन मिथिलांचल में अभाव अछि । दोसर बात जहाँ तक संगीतकें छै हमर व्यक्तिगत अनुभव आ सोच अछि जे संगीत कोनो भी सिनेमा के रीढ़ होइत छैक और पुरान अनुभव के आधार पर देखल जाय त'
२-३ टा सिनेमा के छोरि दियौ त' बेसी सिनेमा के गीत सब लोकप्रिय नँइ भेल अछि,
आब एकर कारण की छल से त' श्रोता सब
कहि सकैत छथि।
आजुक तिथिमे सिनेमा बहुत रास बनल आ कतेको निर्माणाधीन अछि। श्रोता सबकेमनोबल जे टूटल छनि
आ दर्शक सबके जे मैथिली सिनेमा स' बहुत ज्यादा लगाव नहीं छनि इहो एकटा कारण छल हमरा प्रसिद्ध आ राष्ट्रीय ख्यातिप्राप्त गायक सबके चयन करय पड़ल आ ततेबा
नँइ संगहि किछु मैथिल गायक सबकें सेहो मौका देल गेलनि अछि
तँए ई मात्र आरोप अछि। फिल्मक संगीत निर्देशक सेहो मैथिले
छथि।
एतेक बात हम जरूर कहब जे संगीत के क्षेत्रमे अपना सबके मेहनत करय पड़त किएक त' संगीत एकटा शिक्षा और साधना के विषय छैक और एहिके लेल कठिन पढाइ और तपस्याके जरुरतछैक ठीक तहिना जेनाकि हम सब विद्या उपार्जन के लेल विद्यालय में जाइत छी और जेजेहेन मेहनति आ लगन स' पढाइ करैत छथि ओ ओतेक
आ गू बढ़ैत छथि तहिना संगीत के ज्ञान के लेल जरुरी
शिक्षा, लगन और
मेहनतके आवश्यकता होइत छैक संगहि कलाकार सबके सेहो अभिनय केर प्रशिक्षण आ पढाइ केजरुरत छनि तहिना निर्देशन आदि सब छेत्रमे अध्ययन आ प्रशिक्षण केर आवश्यकता
अछि।
मैथिली फिल्मक
संग एक बड्ड पैघ बिडंबना रहल अछि जे शुरुआतीमे निर्माता आ निर्देशक के सम्बन्ध नीक
रहैत छनि तत्पश्चात फ़िल्मक अंतिम चरण पहुँचैत पहुँचैत आपसी मतभेद वा सामंजस नँइ
बनबाक कारणे निर्देशकक पूर्व घोषित नाम पर निर्माता के नाम
सोझा अबैत अछि। अपने अपन अनुभव साझा कएल जाउ आ हाफ मर्डर के निर्देशकक रूप
में हमरा लोकनिक सोझा के प्रस्तुत भ' रहल छथि ?
बहुत निक प्रश्न केलौं
अछि। हमर व्यक्तिगत अनुभव के आधार पर हम कहब जे निर्माता और निर्देशक कुनु
सिनेमा के पेरेंट्स होइत छथिन आ सिनेमा हुनकर बच्चा।
निर्माता फाइनेंस के काज करैत छथि आ निर्देशक ओहि सँ'
सिनेमा के पाइल-पोइस क' तैयार करैत छथि। मैथिली फिल्म जगत एखन धरि स्थापित नँइ भेल अछि जाहि कारण स' प्रायः निर्माता और निर्देशक दुनू न'व रहैत छथि आ दुनूकें बीचक संबंध सेहो न'व रहैत छनि। किछु
लोक जे दुनू पक्ष के जनैत छथि ओ सब जाने-अनजानेमे या त' ई सोइच जे चलू कहुना एकटा
फिल्म त' बनत या फेर अपन निजी स्वार्थके कारणे बहुत किछ वास्तविकता के नुका दैत छथि आ निर्माताके बहुत रास सपना देखा क' तैयार क' लै छथि। जेनाकि बजट कम बताक' वा कमाइ ज्यादा बताक' इत्यादि
ढ़ंग स'। दोसर बात निर्माताके कतेक
अनुभव छनि वा की सब काज केलैन अछि तकरो बारे में गलत सूचना दैके प्रयास करैत छथि। निर्माता विश्वासके आधार
पर काज बढ़बै छथि आ रुपैया खर्च करैत छथि, टीम बनैत अछि आ काज
शुरू होइत अछि मने शूटिंग भ' रहल
अछि, चूँकि तकनीकी रूपस'
निर्माताकें ततेक अनुभव नँइ रहैत छनि हुनका
बस ई पता रहैत छनि जे लोकेशन
पर शूटिंग भ' रहल अछि। की भ' रहल अछि, कथानक के
हिसाब स' भ' रहल अछि की नँइ, सिनेमामे एहि सीन के उपयोगिता छै वा नँइ इत्यादि
सब ज्ञात नँइ रहैत छनि, मुदा आब निर्माता लोकनि सेहो शूटिंग देखैत छथि। जतेक बजट पर बात भेल रहैत छनि ओतेक पाई खर्च भेलाके
बाद पता चलैत छनि जे सिनेमा त' एखन
आधा तैयार भेल अछि आ आधा शूटिंग बाँकी अछि तखन निर्माता घबरा क' वस्तुस्थिति के पता करैत
छथि आ सच्चाइ ज्ञात भेलाक बाद निर्माता आ निर्देशक के बीच मतान्तर हएब स्वाभाविक
अछि। वास्तव में कुनु सिनेमा जखन एडिटिंग पर जाइत छै तखन पता चलैत छै जे सिनेमा की बनबैत छलौं आ की बनल भेटल। मैथिलि सिनेजगतमे किछु फिल्म के छोरि
अधिकांशमे इएह होइत रहल अछि जे
कथानक किछु और रहैत अछि आ शूटिंग किछु आर भेल। एहि सभस' अनुभवमे कमीके साफ़
पता चलैत अछि। हम इहो कहब जे शूटिंग काल में एकटा एडिटर
के जरूर रखबाक चाही जाहि स' भ' रहल शूटिंग के नतीजा के अनुमान तत्क्षण लगाओल जा सकैत अछि । जखन निर्माता के निर्देशक के काज स' सन्तुष्टि नँइ होइत छनि चाहे ओ अनुभव के कमी स' हो वा बजट स' बेसी खर्च भेलाक कारणे हो या फेर अनाप सनाप सीन के शूटिंग स' हो आदि कतेको तरहक कारणे निर्माता निर्देशक के बीच
मनमुटाव भ' जाइत छनि। जखन निर्माता पाइ लगबैत छथि त' हुनकर जिम्मेदारी होइत छनि जे फिल्म नीक ढंग स' बनि सिनेमा
हॉल तक पहुँच जाइ चाहे ओहि के लेल जतेक फेर बदल करय पड़ै। दोसर दिस निर्देशक सिनेमा के छोइर अपन
निजी स्वार्थ दिस अग्रसर भ' जाइत छथि जेनाकि सिनेमा जेहने बनल से बनल , नँइ बनल त' नँइ बनल, बक्सा में बंद करय के अछि त' क' दियौ आदि मानसिकताक संग निर्देशकके ओहि सबस' माने मतलब खत्म भ' जाइत छनि बस अपन चिंता रहैत छनि जे हमर नाम रहए आ हमरा आरो पाई भेटै। कतेक बेर
त' निर्माता लोकनि ब्लैकमेलिंग
सेहो होइत छथि मुदा जे जेहेन अनुभव के छथि ओ अपना अपना हिसाब स' मामलाके हैंडल करैत छथि। इएह
सब किछु कारण अछि जे अंतमे बाध्यतावश निर्माता के निर्देशक में अपन नाम देबै पड़ैत छनि किएक त' जखन कुनु
निर्देशक फिल्म के आधा रस्ता पर छोड़ि दैत छथिन तखन
निर्माता ओकर ड्राइवर बनि सिनेमा हाल तक पहुँचाबै छथि ।
तइयो निर्माता लोकनि निर्देशक के पद के सम्मान करैत छथि
आ ओहनो स्थितिमे कुनु एसोसिएट निर्देशक के नाम प्रत्यक्ष निर्देशकके रूपमे नँइ दैत छथि जखन कि सच्चाइ ई रहैत
छै की समस्त एसोसिएट सब मिलके निर्माता के सहयोग करैत
छथि । इहो बात बिल्कुल सत्य छै की अगर कुनु प्रोजेक्ट
में अगर किछु व्यक्ति ख़राब आ अनुभवहीन रहैत छथि त' संगहि किछु नीक आ अनुभवी व्यक्ति सेहो रहैत छथि
आ तखने कुनु प्रोजेक्ट सफलतापूर्वक संपन्न होइत अछि
मुदा जँ' ईमानदारी स' देखल जाय त'
जे एक-दूटा एसोसिएट डायरेक्टर होइत छथि निर्देशकक पदके असली हक़दार ओएह होइत छथि। हमर फिल्ममे असली निर्देशक कहल जाय त' ओ छथि श्री अरमान
हैदर काज़मी जेकि शुरु स' एखन धरि
जी जान स' एहि सिनेमाके नीक स' नीक
बनेबा लेल दिन-राइत एक केने
छथि आ बहुत बेसी मेहनैत क'
रहल छथि मुदा ओ तकनीकी निर्देशक छथि आ निर्देशक पद के सम्मान करैत हम अपन नाम द' रहल छी
निर्देशक के लेल।
बहुतो एहेन उद्योगपति छथि जिनका लग ढ़ौआ पुष्ट छनि , मैथिली भाखाक
प्रति प्रेम सेहो छनि हुनका लोकनि
केँ मैथिली फिल्म उद्योगक
बढ़ैत डेगमे सहायक
हेबा लेल आ निधोख भ' क' एहिमे आगाँ एबालेल की आवाहन करबैन ?
हम सब गोटे स' आग्रह करबनि जे एखन मैथिलि फिल्म के आगू बढ़ाबय के लेलसुन हरा अवसर अछि तँए व्यावसायिक आ अनुभवी टीमके संग नीक
विषयवस्तु पर जँ' सिनेमा बनाओल जाय
त' मैथिली फिल्म
उद्योग के सुन्दर दिशा भेटबाक बड्ड बेसी संभावना छैक।
फिल्मक
निर्माणमे अत्यधिक व्यस्तता रहितो हमरा संग अपन व्यक्तिगत जीवन आ फ़िल्मक सन्दर्भमे
जे किछु गूढ़ गप्प-सप्प साझा कएल ताहि लेल आभार आ फ़िल्म "हाफ मर्डर" के
सफलता हेतु अपने आ अपनेक समस्त टीमकें हमर अग्रिम शुभकामना !
मनीष जी अपनहुकें बहुत
बहुत धन्यवाद ! आशा करै छी जे मैथिली दर्शक फ़िल्मक प्रति जे सकारात्मक उम्मीद रखने छथि
तकरा पूर करबाक प्रयास हमर पूरा टीम केलनि अछि।


text:
मैथिली सिनेमाक इतिहासमें मैथिलीक पहिल फ़िल्म “ममता गाबय गीत”क संग संग
मैथिलीक पहिल प्रदर्शित फ़िल्म “कन्यादान”क महत्वपूर्ण स्थान अछि।1964में प्रसिद्ध कथाकार हरिमोहन झाक “कन्यादान” तथा “द्विरागमन”पर फ़िल्म निर्देशक
फ़णि मजुमदार “कन्यादान” नाम सं फ़िल्मक
निर्माण प्रारंभ कयलनि । पटकथा नवेन्दु घोष, संवाद फ़णिश्वरनाथ
रेणुक तथा संगीत दुलाल सेन आ विंध्यवासिनी देवीक छल। फ़िल्मक कलाकार छलाह तरुण बोस, चांद उस्मानी, पद्मा चटर्जी , टुनटुन, दुलारी दाई, गया निवासी ब्रज किशोर सिंह ।
तरुण बोस- रेवती रमण, लता बोस/सिन्हा - बुच्ची
दाई , चांद उस्मानी- विधिकरी, पद्मा चटर्जी- लाल काकी, दुलारी
दाई- फ़ुचुकरानी, टुनटुन-पनिभरनी, ब्रज किशोर सिंह -झारखंडी
नाथ बनल रहैथ । एहि फ़िल्म में प्रख्यात मैथिली साहित्यकार व कवि श्री चन्द्रनाथ
मिश्र “अमर” सेहो महत्वपूर्ण
भूमिका निर्वाह कयने छलाह ।
“अमर” जी लाल कक्काक भूमिकामें छलैथ। ई प्रथम मैथिली
फ़िल्म छल जे पूर्ण रुपे बनि कअ सम्पूर्ण मिथिला में प्रदर्शित भेल। मुदा मध्यांतरक
बाद अधिकांश संवाद हिन्दीये में रहय। शुरु शुरु में एहि फ़िल्म में एक्कोटा मैथिली
भाषी कलाकार नहिं छल। फ़िल्मक कलाकारके मैथिली सीखाबय तथा मैथिली संवाद नीक जका
बाजब सीखेबाक लेल हरिमोहन झाक विशेष आग्रह पर चन्द्रनाथ जीके मुबई आबय पड़ल छल।
संगहि फ़िल्ममें लाल कक्काक भूमिका सेहो भेट गेलनि । मैथिली भाषाक प्रथम प्रदर्शित
फ़ीचर फ़िल्म 'कन्यादान' अछि ।
एहि सिनेमाक कथावस्तु बेजोर छल। फ़िल्मक
नायक मैथिली नहिं बुझैत छैक आर नायिका मात्र मैथिलीये बुझैत छैक। अंग्रेजिया वर आर
देहाती कनिया संबंध पर बनल अहि सिनेमा में मैथिली आ अंग्रेजी-हिन्दी मिलल –जुलल
संवाद छैक। ‘कन्यादान’ फ़िल्म समाज में बेमेल विवाहक की परिणाम होयत छैक-ओकर सीख
दैत अछि। मिथिला समाजक बेमेल विवाह गंभीर समस्या अछि।
फ़िल्मक गीत,गीतकार, गायक व गायिकाक विवरण
1.
सखी रे हमर दुखक नहिं ओर
गीतकार- विद्यापति
गायक- चन्द्राणी मुखर्जी
2.
व्याह चलल शिवशंकर
गीतकार- विद्यापति
गायक- उषा मंगेशकर, कमल बरोट आ कोरस
3.
हो रामा पिया रे बिनु
गीतकार- विंध्यवासिनी देवी
गायक- मन्ना डे
4.
लागले हिंडोंलवा अमवा के डार
गीतकार- विंध्यवासिनी देवी
गायक- उषा मंगेशकर। कमल बरोट
5.
सुरमा बास बरेलीबाला
गीतकार- गौहर कानपुरी
गायक- चन्द्राणी मुखर्जी
6.
जिन्दगी हम सटा हुआ एक गीत है
गीतकार- गौहर कानपुरी
गायक- चन्द्राणी मुखर्जी


text:
Actor Manglanand Jha: "Ashish Vidyarthi" Of Maithili Films-(Bhaskar Jha)
ई छथि मैथिली फ़िल्म मे सबसं बेसी खलनायकक अभिनय करय बला मैथिल कलाकार मंगलानन्द झा जे मूल रुप सं मधुबनी के मंगरौनी के रहनिहार छथि। मैथिली फ़िल्मक "आशीष विद्यार्थी" मंगलानन्द झा "गरीबक बेटी", "आऊ पिया हमर नगरी","सुहागिन", "कखन हरब दुख मोर", "सजना के अंगना में सोलह सिंगार", "दुलरुआ बाबू", "सपना भेल सुहाग" आदि फ़िल्म केने छथि। हिनका बारे में पूछला पर मैथिली फ़िल्म निर्देशक श्री मनोज झा कहलनि कि मंगलानन्द झा " भरपूर ऊर्जा सं भरल नीक कलाकार " छथि। " Report by Bhaskar Jha


text:
भोरुकवा एफ. एम. को आग्रह इन्टरनेट प्रसारण सम्बन्धी आग्रह..विद्युत प्राधिकरणको लापरबाहीले भोरुकवा एफ.एम.लाई लाखौंको क्षतिआदरनिय श्रोता मित्र । कार्यक्रम श्रोताक संग मे चिठ्ठी पत्र, एस.एम.एस.आ भोरुकवा एफ.एम.के वेभ साइट पर अनलाईन रिक्वेस्ट पठेबाक लेल अनलाईन डेडिकेशनके जगह सेहो देल छैक अपने सभ अप्पन सुविधानुसार चिठ्ठी पत्र, एस.एम.एस आ अनलाईन रिक्वेस्ट पठाउ ।नेपालके, तराई पड शासन करबाक कोनो अधिकार नहिः जयकृष्ण गोईत
Program Schedule
समाचारView All
- भोरुकवा एफ. एम. को आग्रह इन्टरनेट प्रसारण सम्बन्धी आग्रह..
- विद्युत प्राधिकरणको लापरबाहीले भोरुकवा एफ.एम.लाई लाखौंको क्षति
- आदरनिय श्रोता मित्र । कार्यक्रम श्रोताक संग मे चिठ्ठी पत्र, एस.एम.एस.आ भोरुकवा एफ.एम.के वेभ साइट पर अनलाईन रिक्वेस्ट पठेबाक लेल अनलाईन डेडिकेशनके जगह सेहो देल छैक अपने सभ अप्पन सुविधानुसार चिठ्ठी पत्र, एस.एम.एस आ अनलाईन रिक्वेस्ट पठाउ ।
Advertisement


text:
वि
दे
ह
विदेह
Videha
বিদেহ
http://www.videha.co.in विदेह प्रथम मैथिली पाक्षिक ई पत्रिका
Videha Ist Maithili Fortnightly e Magazine विदेह प्रथम मैथिली पाक्षिक ई पत्रिका
नव अंक देखबाक लेल पृष्ठ सभकेँ रिफ्रेश कए देखू।Always
refresh the pages for viewing new issue of VIDEHA.Read in your own script
Roman(Eng)
Gujarati
Bangla
Oriya
Gurmukhi
Telugu
Tamil
Kannada
Malayalam
Hindi
भारत आ नेपालक माटिमे पसरल मिथिलाक धरती प्राचीन कालहिसँ महान पुरुष ओ महिला लोकनिक कर्मभूमि रहल अछि। प्रस्तुत अछि मिथिला रत्नक एकटा छोट संग्रह। एहि संग्रहकेँ पूर्ण करबाक हेतु अपन बहुमूल्य संग्रहकेँ ggajendra@videha.com केँ पठाउ।
आर्काइवक सर्वाधिकार रचनाकार, सम्बन्धित फोटोग्राफर आ संग्रहकर्त्ताक लगमे छन्हि।
फोटो सभ पठएबाक लेल धन्यवाद पाठकगण। साभार। पूर्णतः अव्यवसायिक उद्देश्य आ मात्र एकेडमिक प्रयोग
लेल।
भारत आ नेपालक माटिमे पसरल मिथिलाक धरती प्राचीन कालहिसँ महान पुरुष ओ महिला लोकनिक कर्मभूमि रहल अछि। प्रस्तुत अछि मिथिला रत्नक एकटा छोट संग्रह। एहि संग्रहकेँ पूर्ण करबाक हेतु अपन बहुमूल्य संग्रहकेँ ggajendra@videha.com केँ पठाउ। आर्काइवक सर्वाधिकार रचनाकार, सम्बन्धित फोटोग्राफर आ संग्रहकर्त्ताक लगमे छन्हि। फोटो सभ पठएबाक लेल धन्यवाद पाठकगण। साभार। पूर्णतः अव्यवसायिक उद्देश्य आ मात्र एकेडमिक प्रयोग लेल।


text:
रेमिंगटन टाइपेस्ट फॉण्ट’ ‘‘सूर्यलक्ष्मी 1
मैथिली फॉण्डेशन आओर मैथिली कॉर्पोरेशन’’क संयुक्त तत्वाधानमें बनल अहि फॉण्ट पर बहुत दिन सं काज चलि रहल छल। संस्थाक द्वारा इ निर्णय लेल गेल कि मां सरस्वतीक पूजा दिन मैथिली फॉण्टक विधिवत लोकार्पण भेल। अपने कें बता दी कि 1 दिसंबर 2013 कऽ मैथिली प्रतिष्ठित विद्वान कांचीनाथ झा ‘किरण जी’ जयंती पर मिथिला क्षेत्र में अहि फॉण्ट कें लोकार्पण कैल जा चुकल अछि। संस्थाक प्रमुख कौशल द्वारा घोषण कैल गेल छल कि दू मासक ट्रायलक बाद अहि ऐतिहासिक फॉण्ट कें दुनियां लेल लोकार्पित कैल गेल।


text:
“कोस-कोसपर बदले पानी, तीन कोसपर बदले वाणी।” ई
कथ्य किनकर अछि, हम नहि जानि मुदा अछि जग जाहिर। कोनो एहन सुधी मनुख नहि जे एहि पाँति
सँ अनभिक होथि। आ ई कथ्य सोलह आना सत्य अछि। एक गामसँ दोसर गामक इनार पोखरिक पानिमे
अन्तर आबि जाइ छैक। ओना आब इनारक जमाना तँ रहल नहि। गामक घरे-घर चापा कऽल चलि गेलै
आ शहरक घरे-घर टंकी। टंकीक पानिमे तँ कनिक समानता देखलो जा सकैत अछि मुदा एक आँगनक
चापा कऽलक पानिक स्वाद दोसर आँगनक चापा कऽलसँ भिन्न होएत। परञ्च
हम एहिठाम पानिक संदर्भमे गप्प नहि कहि कऽ भाषाक पक्षक मादे कहै चाहैत छी। पानि
जकाँ भाषाक मिजाद सेहो सगरो तीन चारि कोसपर बदलल देखाइत छैक। ई असमानता मिथिले-मैथिलीमे
नहि भऽ कँ कमबेसी सम्पूर्ण भारतीय वा अभारतीय भाषामे देखार भऽ चुकल अछि आ ओ गुण
कोनो भाषाक विकास आ ओकर उन्नतिक पक्षक धियान राखि ठीके अछि। पानिक मादे जेना कोनो
नदी हेतु ओहिमे बहाब भेनाइ स्वभाविक छैक नहि तँ ओ नदीसँ डबरा भऽ जेतैक। तेनाहिते
कोनो भाषाक चहुमुखी विकास लेल ओहिमे निरन्तर बहाब, अर्थात नव-नव शव्दक वृद्धि,
आन-आन भाषाक सटीक आ प्रचलित शव्दकेँ स्वीकार केनाइ आवश्यक छैक। आ दुनियाँक ओ कोनो
भाषा जे अपना आपके एकटा बहुत पैघ रुपे स्थापित केलक, ओकर विकासक इहे अबधारना वा
गुणक कारने संभब भेल अछि। हमरा इआद अछि जखन अंग्रेगीक प्रथम शव्दकोष बनल रहैक तँ
ओहिमे मात्र एक हजार शव्दकेँ जगह भेटल रहैक आ आइ..... ?
मुदा मैथिलीक संगे, ई गुण किछु बेसीए अछि। किएक
तँ मैथिल किछु बेसीए बुद्धिजीवी, शिक्षित आ चलएमान छथि। जतए-जतए गेला अपना भाषाकेँ
अपना संगे नेने गेला आ ओतुका भाषाक शव्दकेँ अपना संगे जोड़ने गेला। ओनाहितो अपन
मिथिलांचलक प्रतेक दू तीन कोसक बादक भाषामे भिन्नता अछि। पछिमाहा मैथिली पुरबाहा
मैथिली, दछिनाहा मैथिली उत्तर भरक मैथिली, कमला कातक मैथिली, कोसी कातक मैथिली।
एक्के गाममे बड्डकाक मैथिली, छोटकाक मैथिली। नीक गामक मैथिली तँ बेजए गामक मैथिली।
शिक्षित मैथिली तँ अशिक्षित मैथिली। आमिरक मैथिली तँ गरीबक मैथिली। एक्के बेर एतेक
बेसी असमानता भऽ गेल अछि जे कतेक ठाम तँ मैथिली नहि कहि कऽ दोसर नामसँ संबोधन भँ
रहल अछि।
अपन जाहि गुणक कारण दुनियाँक कोनो दोसर भाषा विकासक
रस्तापर चलि रहल अछि, ओतए हमर सबहक मैथिली एहि क्रममे पछुआ रहल अछि। एकर की कारण ?
तँ उत्तरमे हमरा मैथिलीक एकटा लोकोक्ति इआद आबि रहल अछि। “जे बड्ड होशियार से तीन
ठाम गूँह मखे।” एहि लोकोक्तिकेँ कनी फरिछादी; एकटा पढ़ल लिखल विद्वान् गूँह मँखि गेला,
आब ओ एहि गप्पक खोजमे लागि गेला जे, जे मखलौं से गूँहे अछि वा किछु आरो। एहि
क्रममे ओ पएरक गूँहकेँ अपन हाथक आंगुरसँ छुला बाद नाकसँ सुंघला। लगलनि ने तीन ठाम,
पएरमे, हाथक आंगुरमे, अन्तोगत्बा नाकमे। ओतए एकटा दोसर व्यक्ति बेसी खोज बिन नहि पैर
कऽ मखला बाद पानिसँ धो लेलक। “अति सर्वत्र वर्जिते,” इहे रोग मैथिली भाषाक विकासमे
लागि गेल अछि। जाहि गुणक कारणे हम आगू बढ़ि सकैत छलहुँ, अपन ओहि गुणकेँ कारण ठमैक
गेल छी।
एहि गुण, अतिसय गुण वा कही तँ अबगुनकेँ हम
समान्य लोककेँ लेल जेनाकेँ तेना छोरिदी, विकास क्रममे समयक संगमे मानिली जे ओ अपने
ठीक भए जेतैक। मुदा जे अपनाकेँ बुद्धिजीवी कहैत छथि, शिक्षित आ मैथिली विकासक
ठेकेदार अपनाकेँ मानैत छथि तिनका सभकेँ तँ कदापि नहि छोरल जए आ हुनके सबहक
एकरूपताक अभाबे मैथिलीक गति अबरुद्ध भेल अछि। एकटा समान्य लोक ककरा देखत, पढ़त ?
एकगोट बुद्धिजीवीकेँ, साहित्यकारकेँ, पत्र-पत्रिकाकेँ, ऑडियो-विडिओ मिडियाकेँ मुदा
एखुनका समयमे मैथिली भाषाक एकरूपतामे कतौ समानता नहि अछि। एहिठाम हम समान्य लोकक गप्प
नै कहि रहल छी, पढ़ल-लिखल, मैथिलीमे ऑनर्स, एमए०, पिएचडी करै बलाक गप्प कए रहल छी। जिनक
सबहक कतेको मैथिली पोथी छपा कऽ समान्य लोकक हाथमे आबि गेल अछि, मैथिलीक
पत्र-पत्रिकाक सम्पादक आ सम्पादक मण्डलीक गप्प कए रहल छी। कतेको मैथिलीक पुस्तक
छापि चुकल प्रकाशकक गप्प कए रहल छी। ऑडियो-विडिओ बेच कऽ अपन कमाइ करै बला चैनल आ म्यूजिक
विडिओज कम्पनीक गप्प कए रहल छी।
सदति भाषाक एकरुपताक अभाब अछि। कनिक काल लेल
किनको अज्ञान मानि कए क्षमा कएल जा सकैत अछि मुदा ओहि खन कि कएल जे जखन कियो गोटा
अपनाकेँ मुख्य सम्पादक, सम्पादक, मैथिलीक ऑनर्स, एमए पिएचडीक चश्मा पहिरने, ओहि
घोड़ा जकाँ लगैत अछि, जेकरा आँखिपर हरियर पट्टी बान्हल छैक आ ओकरा सगरो दुनियाँमे
हरियरे-हरियर नजरि अबैत छैक। ई बिडम्बना मैथिलीए संगे किएक ? जीवन भरि अपन
घर-परिवारमे मैथिली नहि बजै बला मैथिलीक ठीकेदार बनि जाइत छैक किएक ? एहिठाम हम
विदेह ग्रुपक प्रसंशा करैत छी जे ओ अन्तर्जाल आ प्रिन्ट दुनू रूपे मैथिली भाषाक समृधि
आ एकरूपता लेल भागीरथी प्रयासमे लागल छथि।
कतेको प्रकाशकक पोथी, कतेको लेखक आ साहित्यकारक
कृति, कतेको पत्र-पत्रिका, फलाँ फलाँ मैथिली एकादमीक पोथी आ पत्रिका हमरा लग अछि
जाहिमे विभक्ति केर प्रयोग हिन्दीक तर्जपर कएल गेल अछि। कतेक मैथिलीक महान-महान
विभूतिसँ हम व्यक्तिगत रुपे संपर्क कए हुनका सभसँ निवेदन केलहुँ जे, मैथिलीमे
विभक्तिकेँ सटा कए लिखबा चाही मुदा नहि, ओहे आँखिपर पट्टी बान्हल घोड़ा बला हिसाब। एकटा
मुख्य-सम्पादक, सम्पादक, ऑनर्स, एमए, पिएचडी, केनहार अपनाकेँ मैथिलीक ठीकेदार
बुझनाहर, दोसर लोकक गप्प कोना मानि लेता। लागल छथि सभकेँ सभ मैथिलीकेँ हिंदी टच
देबैमे। जीवन होए वा साहित्य ई गप्प मानै बला छैक जे लोक गल्तीए कए कऽ आगू बढ़ैत
छैक। मुदा ओइ लोक आ संस्थाक कि जे गल्तीओ करत, गल्तीकेँ मानबो नहि करत, आ बाजु तँ
लड़बो करत, ई तँ ओहे गप्प भेल जकर लाठी तकरे भैंस मुदा एहिठाम गप्प भैंसक नहि छैक,
एहिठाम गप्प एकटा प्राचीन, समृद्ध आ श्रेष्ठ भाषाक भविष्य आ एकरूपताक छैक।
दुनियाँक सभ समृद्ध भाषामे एना देखल गेलैए जे आम
बोलचाल आ साहित्य, शिक्षा वा सार्वजनिक भाषामे भेद पाएल जाइत छैक। आम बोलचाल आ
प्रचलनमे बहुत सगरो छूट छैक वा बन्हँन केर आभाव छैक मुदा साहित्य, शिक्षा आ
सार्वजानिक मंच हेतु ओहि भाषाक एकटा मानक रूपक प्रयोग कएल जाइत छैक। एहि तरहक अभाब
मैथिलीक संगे किएक ? मैथिली साहित्यकार, सम्पादक, प्रकाशक मैथिलीक मानक रूपक
प्रयोग किएक नहि करैत छथि। कतेको जन्मान्हर(ज्ञान रुपे) तँ सिखैक डरे एक्के बेर
कहता, “चलू चलू अहाँ फलाँ-फलाँ ग्रुपसँ जुड़ल छी ई ओकर सबहक चर्च छै।“ यौ महराज ई
चर्च अहाँ लगकेँ अनलक ई नहि देखि, ई देखू जे की अनलक। कनिक देखैक अपन नजरि बदलि
लिअ तँ अहूँक विकास आ संगे संग भाषाक विकासक सेहो सम्भावना मुदा नहि हमर एकटा आँखि
फूटेए तँ फूटेए तोहर दुनू फोरबौ। आ एहि फोरा फोरीमे ई किनको चिंता नहि जे ओहि माए
बाबूक कि हाल जिनक करेजाक टुकरा अपन दुनू छी।
मैथिलीमे एकरूपताक अभाब, इस्थीति, कारण आ
निदानपर चर्चा करी तँ एकटा बेस मोटगर किताब बनि जाएत मुदा मैथिलीक अबरुद्ध विकास
हेतु हमरा सभकेँ अपन अपन आँखि नै मुनि एहि चर्चाकेँ आगू बढ़ाबए परत। आ अति शीर्घ
मैथिलीक वर्तमान पत्र-पत्रिकाक सम्पादक, प्रकाशक, साहित्यकार, लेखक आर कोनो
सार्वजानिक मंचकेँ देखनिहार लोकनि सभकेँ मानक मैथिलीकेँ स्वीकार कए ओकरा आगू आनए
परत नहि तँ ओ दिन दूर नहि जहिया हमर सबहक धिया पूरा एकरा इतिहासक पोथीमे पढ़त।
© जगदानन्द झा ‘मनु’
मो० +91 9212 46
1006


text:
मिथिला के भव्य और पवित्र स्थान में स एक,सहरसा स्थित महिषी गाँव (प्राचीन काल में महिष्मा के नाम सअ जानल जाइत छल) में माँ उग्रतारा
के प्रसिद्ध मंदिर अछि ! कहल जाइत छैक कि, शिव तांडव में सती के बायाँ आँइख अही स्थान पर खसल छल ,जतय अक्षोभ्य ऋषि सहित नील सरस्वती और एक जाता भगवती के संग महिमामयी उग्रतारा के मूर्ति विराजमान अछि ! इहो मान्यता छैक कि, जखन भगवान शिव महामाया सती के शव लअ कअ विक्षिप्त अवस्था में ब्रह्मांड के विचरण कअ रहल छलैथ, तखन सती के नाभि महिषी गाँव में खसल छल ! कहल जाइत छैक कि "वशिष्ठ मुनि" हिमालय के तराई तिब्बत में उग्रतारा विद्या के महासिद्धी के बाद धेमुड़ा (धर्ममूला) नदी के कात स्थित महिष्मति (वर्तमान महिषी) में माँ उग्रतारा के स्थापित केलाह ।अही लेल इ मंदिर सिद्ध पीठ और तंत्र साधना का केंद्र अछि ।अहि मंदिर सअ सौ कदम दूर, लगभग दू एकड़ के वीरान भूमि अछि ,जतय पैर रखिते एक अदृश्य आकर्षण के अनुभूति होइत अछि !
अहि ठाम द्वितीय शंकराचार्य के रूप में विख्यात महापुरुष "मंडन मिश्र" के जन्म भेल छल जिनका संग आदि शंकराचार्य के शास्त्रार्थ भेल छल ! पराजय बाद हुनकर पत्नी "भारती" अपन पति के स्वाभिमान के रक्षा के लेल आदि शंकराचार्य के शास्त्रार्थ में चुनौती देलैथ और पराजित केलीह। किंबदन्ति छैक कि निरंतर शास्त्रार्थ के कारण , अहि ठाम के सुग्गा और अन्य चिरई, शास्त्र के बात करैत छल
Tags:- ugra Tara Shaktipith Mahishi Saharsha, mandan mitshra ugra Tara Shaktipith Mahishi Saharsha, Mandan Mishra ugra Tara Shaktipith Mahishi Saharsha,


text:
जनकपुरधाम, कात्तिक २४ ।एकीकृत नेकपा माओवादी निकट अखिल नेपाल राष्ट्रीय स्वतन्त्र विद्यार्थी युनियन क्रान्तिकारी धनुषा मंगलदिन जनकपुरक राराब क्याम्पसमे विद्यार्थी आ राजनीति विषयक जिल्ला स्तरीय वक्तृत्वकला प्रतियोगिता सम्पन्न कएलक अछि ।
युनियनक संयोजक विजय साहक अध्यक्षता तथा एकीकृत माओवादक धनुषा जिल्ला इन्चार्ज रोशन जनकपुरीक प्रमुख अतिथ्यमे भेल प्रतियोगितामे प्रतियोगीसभ विद्यार्थी जिवनमे राजनीतिक महत्व सम्बन्धमे अपन अपन धारणा रखलन्हि । प्रतियोगी सभमे किछु गोटे विद्यार्थीकेँ राजनीति सँ दुर रहबाक चाही कहलन्हि तऽ किछ गोटे राजनीतिक विद्यार्थी जिवनक अभिन्न अंगकेँ रुपमे व्याख्या कएलन्हि । प्रतियोगिसभमे सँ न्यू मिलिनियम क्याम्पसक पिन्टु झा प्रथम, राराब क्याम्पसक प्रकाश कोइराला द्वितिय, धुनषा साइन्स क्याम्पसक काजल प्रकाश तृतिय तथा एसएम क्याम्पसक रितेश कुमार झा चतुर्थ स्थान हासिल कएलन्हि ।
हुनका सभकँे डिक्सनरी सहितक पुरस्कार प्रदान कएल गेल । निर्णायक मण्डलक सदस्य तथा प्रमुख अतिथि जनकपुरी विजय प्रतियोगि सभकेँ पुरस्कार हस्तानान्तर कएलन्हि ।कार्यक्रममे अपन मन्तव्य रखैत विशिष्ट अतिथि तथा निर्णायक मण्डलक सदस्य डा. राजेन्द्र प्रसाद विमल विश्वक हरेक नीतिक जननी तथा आवरण राजनीति रहलाक कारण अहि सँ विमुख नहि रहल जा सकैया बतौलन्हि । शिक्षा नीति, अर्थ नीति, कृषि नीति, उद्योग नीति सहित हरेक नीति राजनीतिक अंश रहल हुनक कहब छलन्हि । तहिना इन्चार्ज जनकपुरी विद्यार्थीकेँ राजनीति करय चाही कहलन्हि । मुदा सहि आ गलत विचारकेँ छुट्याबय आ तकरबाद मात्र समर्थन अथवा विरोध करय चाही –ओ कहलन्हि । देश चलाबय नेता उत्पादनक लेल सेहो विद्यार्थीए के आगा बढय परत हुनक कहब छलन्हि । कार्यक्रममे अखिल क्रान्तिकारी केन्द्रीय सदस्य महेश लाल यादव, विद्यार्थी नेता उमेश चौधरी, एकीकृत माओवादीक नगर संयोजक देवेश्वर लाल कर्ण, प्राध्यापक परमेश्वर कापड़ि सहितक मन्तव्य रखने रहथि ।
महोत्तरी, कात्तिक २१ ।रतौली यूवा क्लव तथा केयर नेपालक साझेदारीमे सञ्चालित वालविवाह उन्मुलन समिति शनिदिन महोत्तरीक हरिरहपुर हरिनमरीमे वाड स्तरीय रैलीक आयोजना कएलक अछि ।
सदभावना पार्टीक प्रवक्ता तथा सभासद राम नरेश राय रैलीक उदघाटन कएलन्हि । रैलीमे स्थानीय नागरिक समाजक अगुवा, विद्यार्थी, साथी शिक्षक, बुद्धिजीवि, महिला, जातीय अगुवा, राजनीतिक दलक प्रतिनिधी, समितिक सदस्य सहितक सहभागिता रहल कार्यक्रम अधिकृत मुकुन्द ठाकुर बतौलन्हि । रैली पुरा वाड घुमि कऽ सभामे परिणत भेल छल । सभामे नारायण द्विवेदी वाल विवाह उन्मुलन आ सभक लेल शिक्षा पर जोड देने छलथि । तहिना समिति शनि दिन वाड नम्बर २ आ ३ मे सेहो जनचेतनामुलक रैली निकाल्ने छल ।
महोत्तरी, कात्तिक २१ ।सदभावना पार्टीक प्रवक्ता तथा सभासद राम नरेश राय मधेशक अधिकारकँे स्थापित करबाक लेल अन्तिम आन्दोलनक आवश्यक्ता रहल बतौलन्हि अछि । मूदा तत्काले आन्दोलनक अवस्था नहि आएल हुक कहब छलन्हि । महोत्तरी जिल्लाक क्षेत्र नम्बर २ के हरिनमरीमे आयोजित क्षेत्रीय भेलामे प्रवक्ता राय मधेशक मुद्दा सँ सरकार विमुख भेल तऽ सरकार छोडि कऽ आन्दोलन करबाक बतौलन्हि । क्षेत्रीय अध्यक्ष प्रदिप यादवक अध्यक्षतामे भेल सभामे केन्द्रीय अनुशासन समितिक सचिव कामेश्वर झा, जिल्ला अध्यक्ष सुनील रोहित, संसदीय समितिक सदस्य रमण पाण्डे, महिला मञ्चक अध्यक्ष राधा कायस्थ, महासचिव निभा साह सहित जिल्ला स्तरीय नेतासभ मन्तव्य रखने रहथि ।
इम्हर सदभावना पार्टी धनुषाक क्षेत्र नम्बर ६ मे सेहो क्षेत्रीय सभाक आयोजन कएलक अछि ।सभामे केन्द्रीय महासचिव राम कुमार गुप्ता सरकार पारिवर्तनक लेल सडकपर हल्ला कऽ एकीकृत माओवादी अनेरे बखेडा कऽ रहल आरोप लगौलन्हि । ओ कहलन्हि – ‘नागरिक सर्वोच्चताक बात उठावयबला माओवादी सदन अवरुद्ध कऽ नागरिक सर्वोच्चातक हनन कएने अछि ।’ जिल्ला उपाध्यक्ष संजय सिंहक अध्यक्षतामे भेल सभामे केन्द्रीय सल्लाकार लाल किशोर साह, केन्द्रीय सदस्य राजेन्द्र प्रसाद, युवा मञ्चक अध्यक्ष जितेन्द्र चौधरी , इन्द्रकान्त झा, रमन सिंह सहितक मन्तव्य रखने रहथि ।
मुहपर पट्टी बान्हिकऽ जनकपुरमे जुलुस , तीन हप्ताक लेल स्थानीय निकायक आन्दोलन स्थगित
सरकार माँग पुरा करबाक आश्वासन देलाक कारण आन्दोलन स्थगित कएल गेल कहैत कर्मचारीसभ तीन हप्ता भितर माँग पुरा नहि भेल तऽ अहु सँ कडा आन्दोलन करबाक चेतावनी देने अछि ।
जनकपुरधाम पुस १ ।महोत्तरी जिल्लाक खैरबा गाममे भव्य दाहा महोत्सव होबय जा रहल अछि ।१ सय ३० फिट लम्बा आ १६ फिट चौडा रहल दाहा एकरहिया गाविसक खैरबामे पुष १२ गते सँ शुरु हैत ।दाहा महोत्सवमे जमपुरी नाटक झुल्ला मौत कुवा खेल तमासा झरी लठि सहितक प्रदर्शन कएल जाएत । पुत्र प्राप्तीक ले कएने कबुला पुरा भेलाक बाद जिवछ साह दाहा बनबौने स्थानीय विजय कुमार साह जानकारी देलन्हि ।
संयुक्त सरकार प्रति एमालेक आपत्ति नहि ,एमाले नेतृत्वक लेल विवाद नहि करत :- महासेठ छात्रवृति प्रदान
जनकपुरधाम, कात्तिक २८, नथुनी साह गंगा देवी स्मृति प्रतिष्ठान जनकपुर शनिदिन एक समारोह बीच हलुवाइ कानु जाति सँ एसएलसीमे उत्कृष्ट अंक अनने छात्र छात्राकँे छात्रवृति प्रदान कएलक अछि । प्रतिष्ठानक अध्यक्ष देव कुमारीक अध्यक्षता तथा नेकपा एमाले सँ सभासद भेल उर्मिला साहक प्रमुख अतिथ्यमे भेल कार्यक्रममे २०६५ सालमे एसएलसी मे उत्कृष्ट अंक अनने एक गोटे छात्र आ एक गोटे छात्रा महावीर साह देव कुमारी छात्र वृति प्राप्त कएलन्हि । सम्मान प्राप्त कएनिहारमे तिलक प्रसाद साह आ पूजा कुमारीकेँ नगद एक हजार पाँच सय तथा सम्मानपत्र प्रदान कएल गेल । तहिना २०६४ सालमे उत्कृष्ट छात्र हेमन्त साह आ प्रिति गुप्ताकेँ सेहो छात्रवृति प्रदान कएल गेल । ओ कार्यक्रममे सीताराम साह पार्वति देवी छात्रवृति सेहो प्रदान कएल गेल । राजेश्वर प्रसाद साह, प्रियंका गुप्ता आ गणेश कुमार साहकेँ नगद एकहजार आ सम्मानपत्र प्रदान कएल गेल । कार्यक्रममे प्रमुख अतिथि सभासद छात्रवृति सँ कानु हलुवाई समाजमे शिक्षाक विकासमे सहयोग प्राप्त होएबाक बतौलन्हि । कार्यक्रममे वरिष्ठ पत्रकार राजेश्वर नेपाली, दशरथ साह, विनोद साह, लाल बाबु साह, रमेश कुमार साह, डा. राधे राम साह सहितक मन्तव्य रखने छलथि ।
जनकपुरधाम, कात्तिक २८, रेडियो मिथिलामे शनिक साँझ साढे सात बजे सँ शुरु भेल मैथिली रेडियो नाटक सङोरकेँ एक कार्यक्रम बीच शुभारम्भ कएल गेल अछि । नयाँ संसार तथा सर्च फर कमन ग्राउण्डक निर्माण तथा अनिता चौधरी, रविन्द्र झा आ शुनिल यादवक संयुक्त लेखनमे तैयार कएल गेल ई नाटक ४० हप्ता धरि चलत । प्रेम बास्तोलाक निर्देशनमे भऽ रहल ओ नाटकमे जनकपुरक ख्याति प्राप्त रंगकर्मी सभ अभिनय कएने छथि । नाटक रेडियो मिथिला सहित पुर्वकेँ सुनसरी सँ पश्चिमकेँ पर्सा धरिकेँ विभिन्न ७ टा एफएम स्टेशन सँ एक्कै संग प्रसारण हैत । एक पुस्ता आ दोसर पुस्ता बीचक अन्तरकेँ कम कऽ कऽ सङोर बना नयाँ समाज निर्माणमेँ युवासभकेँ अहिंसात्मक ढंग सँ जुटय अभिप्रेरित करबाक उद्देश्य सँ नाटककेँ निर्माण कएल गेल अछि । तएँ वरिष्ठ साहित्यकार डा. राजेन्द्र प्रसाद विमल आ नवका पुस्ताक चर्चित नाट्य कर्मी स्मृति मिश्रा संयुक्त रुप सँ नाटककेँ शुभारम्भ कएलन्हि । ओहि अवसर पर प्रियंका झा सरिता साह आ राम नारायण ठाकुुर, नाटकक एकटा अंशकेँ छनिकाक रुपमे प्रस्तुत कएलन्हि । कार्यक्रममे वरिष्ठ साहित्यकार डा. विमल नयाँ संसार निर्माणक मिसन अनुरुप निर्माण भेल ई नाटक सफल होएबाक विश्वास व्यक्त कएलन्हि । ओ कहलन्हि– ‘जाति–पाति, वर्ण–लिङ्ग, रंग–क्षेत्र आदि विभिन्न अवरोधकेँ चिरलापर मात्र नयाँ उडान सम्भव अछि । आ अहि नयाँ उडानक लेल ई नाटक प्लेटफर्म साबित हैत ।’ कमन ग्राउण्डक लेल राष्ट्रीयता आवश्यक रहल कहैत ओ प्रेम स्नेह आ अपनत्व सँ मात्र राष्ट्रीयता बन्धन मजबुत हैत बतौलन्हि ।
तहिना रेडियो मिथिला तथा मिथिला डटकमक प्रवन्ध निर्देशक गोपाल कुमार झा सङोर नाटक सभकेँ सङोर बना आगु बढयमे सहयोग करत बतौलन्हि । ओ अपने अहि नाटककेँ काठमाण्डूक हेड लाइन्स एण्ड म्युजिक एफएममे निःशुल्क प्रसारण करबाक बतौलन्हि । ओ ई नाटक समाजकेँ दिशा निर्देशन करबाक सेहो विश्वास व्यक्त कएलन्हि । कार्यक्रममे सर्च फर कमन ग्राउण्डक सेरेना रेक्स, मिनापक पूर्व अध्यक्ष सुनिल मिश्र, परमेश झा , अनिता चौधरी, स्मृति मिश्र सहितक बक्ता सभ वाजल रहथि ।
जनकपुरधाम/ नेकपा एमालेक केन्द्रीय सदस्य रघुवीर महासेठ संयुक्त सरकार गठन भेल तऽ एमालेकँे कोनो आपति नहि रहल बतौलन्हि अछि । ओ संयुक्त सरकार हैत तऽ एमाले नेतृत्वक लेल विवाद सेहो नहि करत दावी कएलन्हि । नेकपा एमाले धनुषा–४ के असन्तुष्ट पक्षक क्षेत्रीय सभामे प्रमुख अतिथि महासेठ एमालेक प्रमुख मुद्दा संविधान निर्माण आ शान्ति स्थापना रहलाक कारण अहिकेँ लेल हरेक चिजकेँ त्याग करय तैयार रहल बतौलन्हि । क्षेत्रीय इन्चार्ज अवधेश पोखरेलक अध्यक्षतामे भेल क्षेत्रीय सभामे वैकल्पिक केन्द्रीय सदस्य योग नारायण यादव उग्रवाम पन्थि आ घोर दक्षिणपन्थिक दू विपरीत धारक एमाले मात्र संयोजन कऽ सकैया बतौलन्हि । ओ वर्तमान सरकार खसल तऽ देशक लेल दुर्भाग्य होएबाक सेहो चेतावनी देलन्हि । तहिना इन्चार्ज पोखरेल अखनुक अवस्थामे एमाले मात्र संविधान निर्माण करय सकत बतौलन्हि । मूदा पार्टी नेतृत्वक गुटवाजी नीतिक कारण पार्टी कमजोर भेल ओ स्वीकार कएलन्हि । पार्टी कार्यालय परिसरमे भेल सम्मेलनमे नेता रामचन्द्र मण्डल, हमिद अन्सारी, उर्मिला मिश्र, राम चरित्र साह सहितक मन्तव्य रखने रहथि ।


text: 1यीशु मसीहक वंशावली एहि तरहेँ अछि। ओ दाऊदक वंशज छलाह, आ दाऊद अब्राहमक वंशज । 2अब्राहम सँ इसहाकक जन्म भेलनि। इसहाक सँ याकूबक, आ याकूब सँ यहूदा और हुनकर भाय सभक जन्म भेलनि। 3यहूदा सँ पेरस और जेरहक जन्म भेलनि, जिनकर सभक मायक नाम तामार छलनि। पेरस सँ हेस्रोनक आ हेस्रोन सँ अरामक जन्म भेलनि। 4अराम सँ अमीनादाबक, अमीनादाब सँ नहशोनक आ नहशोन सँ सलमोनक जन्म भेलनि। 5सलमोन सँ बोअजक जन्म भेलनि, जिनकर माय राहाब छलीह। बोअज सँ ओबेदक जन्म भेलनि, जिनकर माय रूथ छलीह। ओबेद सँ यिशयक जन्म भेलनि। 6यिशय सँ राजा दाऊदक जन्म भेलनि। दाऊद सँ सुलेमानक जन्म भेलनि। सुलेमानक माय पहिने उरियाहक स्त्री भेल छलीह। 7सुलेमान सँ रेहोबामक, रेहोबाम सँ अबियाहक, और अबियाह सँ आसाक जन्म भेलनि। 8आसा सँ यहोशाफातक, यहोशाफात सँ योरामक, आ योराम सँ उजियाहक जन्म भेलनि। 9उजियाह सँ योतामक, योताम सँ आहाजक, और आहाज सँ हिजकियाहक जन्म भेलनि। 10हिजकियाह सँ मनश्शेक, मनश्शे सँ आमोनक, और आमोन सँ योशियाहक जन्म भेलनि। 11जाहि समय मे इस्राएली सभ बन्दीक रूप मे बेबिलोन देश लऽ जायल गेलाह, ताहि समय मे योशियाह सँ यकोन्याह आ हुनकर भाय सभक जन्म भेलनि। 12इस्राएली सभ केँ बेबिलोन मे लऽ जायल गेलाक बाद यकोन्याह सँ शालतिएलक, आ शालतिएल सँ जरुब्बाबेलक जन्म भेलनि। 13जरुब्बाबेल सँ अबीहूदक, अबीहूद सँ एलयाकीमक, और एलयाकीम सँ अजोरक जन्म भेलनि। 14अजोर सँ सदोकक, सदोक सँ अखीमक, और अखीम सँ एलिहूदक जन्म भेलनि। 15एलिहूद सँ एलिआजरक, एलिआजर सँ मत्तानक, और मत्तान सँ याकूबक जन्म भेलनि। 16याकूब सँ यूसुफक जन्म भेलनि, जे मरियमक पति भेलाह, आ मरियम सँ यीशुक जन्म भेलनि जे “मसीह” कहबैत छथि। 17एहि तरहेँ गनला सँ अब्राहम सँ दाऊद धरि चौदह पीढ़ी, दाऊद सँ बेबिलोनक बन्दी जीवन धरि चौदह पीढ़ी आ बेबिलोनक बन्दी जीवन सँ उद्धारकर्ता-मसीह धरि चौदह पीढ़ी होइत अछि। 18यीशु मसीहक जन्मक वृत्तान्त एना अछि—हुनकर माय मरियमक विवाह यूसुफ सँ होयब निश्चित भेल रहनि। मुदा हुनका सभक वैवाहिक जीवनक सम्पर्क होयबा सँ पहिनहि मरियम परमेश्वरक पवित्र आत्मा द्वारा गर्भवती भऽ गेलीह। 19हुनकर वर यूसुफ धार्मिक विचारक लोक होयबाक कारणेँ, मरियमक कोनो तरहक बदनामी नहि होनि, से सोचि, हुनका चुप-चाप त्यागि देबाक विचार कयलनि। 20ओ ई बात मोने-मोन सोचिए रहल छलाह कि परमेश्वरक एकटा स्वर्गदूत सपना मे दर्शन दऽ कऽ हुनका कहलथिन जे, “हौ दाऊदक वंशज यूसुफ, तोँ मरियम केँ अपन स्त्री मानि अपना लग आनऽ सँ नहि डेराह! कारण, जे हुनका गर्भ मे छनि से परमेश्वरक पवित्र आत्माक दिस सँ छनि। 21ओ एकटा पुत्र केँ जन्म देतीह, आ तोँ हुनकर नाम यीशु रखिहह, किएक तँ ओ अपन लोक सभ केँ ओकरा सभक पाप सँ मुक्ति देथिन।” 22ई सभ एहि लेल भेल जे, परमेश्वरक बात पूरा होअय जे ओ अपन प्रवक्ताक माध्यम सँ कहने छलाह— 23“देखह, एक कुमारि कन्या गर्भवती होयतीह, ओ एक पुत्र केँ जन्म देतीह आ हुनकर नाम ‘इम्मानुएल’ राखल जयतनि,” जकर अर्थ अछि, “परमेश्वर हमरा सभक संग छथि।” 24तखन यूसुफ निन्द सँ जागि गेलाह आ परमेश्वरक स्वर्गदूतक आज्ञानुसार मरियम केँ अपना पत्नीक रूप मे अपना ओहिठाम लऽ अनलथिन। 25ओ मरियमक संग वैवाहिक जीवनक सम्बन्ध ताबत धरि स्थापित नहि कयलनि जाबत धरि मरियम पुत्र केँ जन्म नहि दऽ देलथिन। पुत्रक जन्म भेला पर यूसुफ हुनकर नाम यीशु रखलथिन।


text:
तेज और भागम भाग जिंदगी में हम सब गाम क स्मृति से सेहो विलुप्त करैत जा रहल छी। ऐना में अधिकांश समय अप्पने पर लाज सेहो लगैत अछि। यदि ककरो से कही कि गाम में बस चाहे छी, तो अवाक भ क मुंह देख लगैत अछि। ओकर जवाब होएत छै- देखियो..अखनै सठिया गेला ..। त ककरो टिप्पणी होएत छै- बाउ, भावुक नै बनू..इ खयाल क छोड़ि क घर परिवार में जुटि जाउ...। मुदा अप्पन मन में अखैन धरि गाम-अंचल स जुड़ल याद क सहारे लिखबाक इच्छा अछि..जकरा हम इरादा कहैत छिए।
इतिहासकार व समाजविज्ञानी सदन झा अप्पन एकटा लेख में 'अंचल क सांस्कृतिक स्मृति' शब्द क प्रयोग करैत छथिन, हमरा इहै शब्द स राग अछि। त कि यदि योजना बनाकs गाम दिश घुमल जाए त कि खराब। रोजी-रोटी क व्यवस्था ओतउ स करल जा सकैत अछि। मुदा योजना क साकार करबाक हिम्मत हेबाक चाहि और संगे अपना पर भरोसा सेहो। खैर, पढू, जनसत्ता के समांतर स्तंभ में छपल हमर इ कतरन, जै चित्र रुप में अछि। फोटो पर चटका लगाउ और पढू।


text:
Saturday, 22 November 2014
मिथिलाक तीर्थ- बर्थ ओ पर्यटन स्थल - ९ --- उर्विजा कुण्ड आ जानकी मन्दिर, सीतामढ़ी
मिथिलाक तीर्थ- बर्थ ओ पर्यटन स्थल - १० --- पुनौरा धाम, सीतामढ़ी
Friday, 21 November 2014
পদ্য ৯৫ :- ओजोन
ओजोन
ओजोन – ओजोन बड्ड सुनै छी,
की थिक कने बताउ ।
सुनलहुँ बहुते किछु नञि बुझलहुँ,
हमरो किछु समझाउ ।।
एक तत्त्व थिक गैस रूपमे,
नाँव जकर ऑक्सीजन ।
दू परमाणुक युतिक अणु जे,
से परिचित ऑक्सीजन ।
गाछ-बिरिछ सभ जन्तु मनुक्खो,
इएह साँसमे लैत’छि ।
गाछ बिरिछ पुनि आन क्रियामे,
ऑक्सीजन छोड़ैत’छि ।
ऑक्सीजन केर त्रिपरमाणुक,
युतिसँ बनल ओजोन ।
साँस लेबा केर ऑक्सीजनसँ,
बिल्कुल अलग ओजोन ।
जँ एतबा धरि समझि गेलहुँ,
तँऽ आगू बात बढ़ाउ ।
नञि बुझलहुँ - तँऽ सेहो बाजू,
की दिक्कत कतऽ बताउ ।।
तापक्रमक घट-बढ़ अनुसारेँ,
चारि पड़त वायुमण्डल केर ।
आन विशिष्ट गुणक आधारेँ,
उपविभाग पुनि हर मण्डल केर ।
पहिल क्षोभ, समताप फेर,
आ मध्य-ताप तेसर-चारिम ।
समतापक उपरी सीमा पर,
घटना एक घटय बंकिम ।
सूर्यकिरण केर एक घटक जे,
पराबैगनी किरण कहाबय ।
तकरा अवशोषित कऽ एहि ठाँ,
ऑक्सीजन ओजोन बनाबय ।
ओजोनक ई जन्म - प्रक्रिया,
सुनि कऽ ने अनठाउ ।
ई घटना नञि थिक मामूली,
मुँहकेँ जुनि बिचकाउ ।।
ई ओजोन रहय ओहि ठाँ,
ने ऊपर – नीचाँ जाय ।
पातड़ सन स्तर बनबय, से
ओजोन पड़त कहाय ।
छत्ता सन धरती पर तानल,
ओ जीवन रक्षक बनइछ ।
दुष्ट पराबैगनी किरण केर,
ई सद्यः भक्षक बनइछ ।
टूटय – बनय – पुनः टूटय,
ओजोनक अणु निरन्तर ।
सन्तुलित निर्माण – ध्वंश,
तेँ बुझि ने पड़इछ अन्तर ।
पराबैगनी अछि गुनधुनमे,
भीतर कोना कऽ जाउ ।
ओजोनक अभेद्य दुर्गमे,
कोना कऽ सेन्ह लगाउ ।।
एतबामे मानव विकाश केर,
शंखनाद सौंसे भेलै ।
औद्योगिक विकाशक परचम,
ओजोनहु पर फहरेलै ।
सी॰एफ॰सी॰ छल सेनापति,
ओ ओजोनक संहार केलक।
भूर बना ओजोन पड़तमे,
दुष्ट किरणकेँ बाट देलक ।
पराबैगनी जा धरती पर,
डी॰एन॰ए॰ पर घात करय ।
डी॰एन॰ए॰ गुणसूत्र जीवनक,
तकरे संग उत्पात करय ।
कर्करोग त्वक् सँ सम्बन्धित,
बाढ़त से बुझि जाउ ।
जल-थल-नभ-ऋतुचक्र एखनुका,
बदलत एकदम बाउ ।।
जँ भविष्यमे नञि चाही,
एहेन सन किछु बदलाव ।
बन्न करू हर एक घटक,जनि
सी॰एफ॰सी॰ सन भाव ।
प्रशीतक ए॰सी॰ आ फ्रीज केर,
तत्क्षण बदलल जाए ।
प्रणोदक-रॉकेट ईन्धन केर,
हो उपयुक्त उपाय ।
एखनहु चेतब तँऽ बर्षो धरि,
क्षतिपुर्तिमे लागत ।
जँ विलम्ब कनिञो होएत तँऽ,
हमसभ होएब अभागल ।
विकसित राष्ट्र सक्षम अधिभारक,
तेँ अधिभार उठाउ ।
अन्य राष्ट्र बिनु मुँह बिचकओने,
निज दायित्व निभाउ ।।
'विदेह' १६७ म अंक ०१ नवम्बर २०१४ (वर्ष ७ मास ८३ अंक १६५) मे प्रकाशित ।
পদ্য ৯४ :- प्रदूषण
प्रदूषण
प्रकर्षेण दूषित सभ किछु थिक, अनारोग्य केर जननी ।
ई दैवक नञि छी प्रकोप, छी मनुक्खक अपनहि करनी ।।
कोनहु बस्तु जञो गन्दा भऽ गेल, दूषित ओ कहबैत’छि ।
प्रकर्षेण मतलब अतिशय अछि, सीमा – हद जनबैत’छि ।।
सीमासँ बेसी अबाज जञो, कहबै ध्वनिक प्रदूषण ।
ऊँच सुनब, अनुनाद – नाद, बाधिर्य एकर अछि लक्षण ।।
दुषित हवा जञो साँस लेल तँऽ, साँसक होएत बेमारी ।
दमा – एलर्जी आओर पता नञि, की – की महामारी ।।
दुषित पानि पिउबा सँ जेसब, होइत’छि से बुझले अछि ।
पेट खड़ाब आ हैजा पेचिश, सभटा देखले–सुनले अछि ।।
मृदा – भूमि सेहो दूषित भऽ, बहुते करैछ समस्या ।
कऽलक पानि आ खेतक उपजा, माहुर सनक अभक्ष्या ।।
रेडियोधर्मी अछि पदार्थ जञो, विकिरण करय प्रदूषण ।
धरा – पानि तँऽ दूषित अछिए, सीधे मारक लक्षण ।।
एखनहुँ जँ संसार ने चेतत, बदलत नञि निज करनी ।
हाथ ने किछु बाँचत भविष्यमे, अपन दशा पर कननी ।।
'विदेह' १६७ म अंक ०१ नवम्बर २०१४ (वर्ष ७ मास ८३ अंक १६५) मे प्रकाशित ।
Sunday, 24 August 2014
मिथिलाक तीर्थ- बर्थ ओ पर्यटन स्थल - ६ --- अहिल्या स्थान, अहियारी, दरभंगा
Subscribe to: Posts (Atom)


text:
भोरे भोर मिथिला मे ...खट्टर काका
एखन भीन्सरबा बीति चुकल अछि. भोर भ' गेल अछि. सूर्य महारज'क आगमन मे कनिए काल बचल अछि. आकाश मे लालिमा पसरल अछि. घड़ी मे भोर'क साढ़े पाँच बजि रहल अछि. ओना त दसहरा'क दूओ दिन नहि बीतल अछि मुदा लागि रहल अछि जे बहुत दिन भ' गेल. हम एखने शौचादि सँ निवृत भ' दँतमनि मुँह मे नेने दलान पर घुमि रहल छी. दलान'क एक भाग मे नारियर'क पाँच टा गाछ भोर'क बयार मे अपन पात सँ एक विशेष ध्वनि (सँगीते बुझू) उत्पन्न क' रहल अछि. नारियर'क बगल मे अनरनेबाक गाछ मे एकटा पीयर अनरनेबा पर एकटा कौआ बहुत देर सँ ल'क लगौने अछि. हमरा मुँह मे दँतमनि देखि ओकरा भ' रहल छैक जे हम ओकरा ओहि सँ मारि देबैक जँ ओ अपन लोल कँ अनरनेबा मे भोँकत. हम अपन ध्यान अनरनेबा सँ हँटा देलहुँ. एतबा मे कौआ ओहि मे छेद क' देने छल. अनरनेबा केँ क्षति पहुँचेबाक बादो हम कौआ केँ ओहि स्थिति मे छोडि दलान'क दोसर कात जा चुकल छलहुँ. दोसर कात कचनार'क बहुत पैघ गाछ छल. लाल लाल फूल सँ अच्छादित पूरा गाछ लाल भ' गेल छल. एकोटा पात'क दर्शन नहि. कचनार'क गाछ'क नीचा मे एकटा बुढही अपन पोता केँ गाछ पर चढा केँ नीचा मे फूल बीछैत छलीह. आँजूरि भरि फूल बीछला'क बाद अपन पोता केँ नीचा मे उतरबाक लेल कहैत छलीह. मुदा हुनकर पोता केँ गाछ पर उकठपन करबा मे बहुत नीक लागैत छलन्हि. बुढही'क जोर सँ चीकरब सुनि कनि उपरे सँ धरती पर कुदि ओ बच्चा कुदि गेल. गाछ'क डारि हिलला सँ सगरे शीत छीटकि गेल. किछ-मिछ हमरो उपर पडल. एहेन लागल जेना किओ भोरे भोर गँगाजल'क अछिन्जल छीटि देने हो. मोन पवित्र भ' गेल. मुदा एखनो हमर मुह मे दतमनि छले. बुढही'क प्रस्थान केला'क बाद हठाते मोन मे आयल जे आब कुरुर क' लेना चाही.
आब हम कुरुर क' नेने छलहुँ. आँगन सँ चाय एबाक बाट ताकैत छलहुँ. घडी देखला पर पता चलल छओ बजबा मे पाँच मिनट बाँचले छल. मुदा सूर्य महारज'क आगमन भ' गेल छल. आकाश लाल सँ उज्जर भ' गेल छल. ओ कौआ जे अनरनेबा मे लोल भोँकने छल आ समूचा अनरनेबा केँ दलान एक कात मे आनि ओकरा खा रहल छल. एहि काज करबा मे ओकरा ओकर तीनि-चारि टा सँगी पूर्ण सहयोग द' रहल छल. हमर ध्यान दोसर दिस गेल. दलान'क मठौत मे एकटा बगडा खोता लगौने छल. ओकर परिवार'क सबटा सदस्य आ ओकर किछु आन ठाम रहय वाला दोस्त महीम दलान'क दोसर कात खेलाइत छल. ओहि बगड़ा मे सबसँ बुजूर्ग बाहर सँ धान' चुगि केँ अपन खोता मे अपन धिया-पूता केँ खुआबैत छल. सब अपना मे व्यस्त छल आ हम सब केँ निहारबा मे व्यस्त छलहुँ.
हठाते हमर ध्यान दलान सँ दूर चलि गेल. धान'क खेत लहलहा रहल छल. हरियर कन्चन धान'क गाछ सगरे पसरल छल. पूरा वातावरण हरियर भ' गेल छल. शस्य श्यामला सुजला सुफला धरती अपन खिस्सा अपने मुह सँ सुनबैत छल. नहुएँ नहुएँ शीत सब सुखा रहल छल. दूर सँ कोनो गृहस्थ अपन हरबाह केँ चीकरैत छल. दलानक तेसर कात मे एकेटा कुकुर'क जे चारि पाँच टा बच्चा कुदि फानि रहल छल हुनकर चीकरब सुनि गम्भीर भ' गेल. मुदा किछुए काल मे अपन क्रीडा फेर सँ शुरु क' देलक. ओकर माए जमीन पर सुतल अपन मुँह सँ बारी बारी सँ एक दोसर केँ काटि काटि केँ खेलाबैत छल. कहनो कोनो बचा ओकरा देह पर फानि जाए आ कखनो ओ अपन भाए बहीन'क देह पर. बेसी तँग केला पर ओकर माए तमसा केँ जोर सँ काटि लैत छल आ ओकर बच्चा अनुशासन'क सीखि लैत अपन माए केँ आश्वासन दैत छल जे आब ओ ओना नहि करत.
घडी देखला पर पता चलल आब छओ बजि केँ पन्द्रह मिनट भ' गेल छल. आङन सँ चाय आबि गेल छल. सब अपन काज मे व्यस्त छल, मुदा नहि जानि किएक हमरा यात्री जी'क कविता मोन पडय लागल (पाठक अपने लोकनि बताबु से किएक ?)
अहिबातक पातिल फोड़ि-फाड़ि,
पहिलुक परिचय सब तोड़ि-ताड़ि,
पुरजन-परिजन सब छोड़ि-छाड़ि
हम जाय रहल छी आन ठाम
माँ मिथिले, ई अंतिम प्रणाम
कर्मक फल भोगथु बूढ़ बाप
हम टा संतति, से हुनक पाप
ई जानि ह्वैन्हि जनु मनस्ताप
अनको बिसरक थिक हमर नाम
माँ मिथिले, ई अंतिम प्रणाम !
खट्टर काका
4 comments:
- manglam said...
-
बेस, नीक लागल अहांक प्रयास, खट्टर काका चरित्र के जे जन्म देने छलथिन, हुनका बिसरा देल उचित नहि। मैथिली सं रू-ब-रू करबाक लेल अहां धन्यवाद के पात्र छी।
- 23 October, 2007 18:20
- Niku said...
-
हमरो नीक लागल.
- 06 December, 2007 21:50
- अजित कुमार झा said...
-
प्रणाम त हम्हु क आयल छी मुदा वोह अन्तिम प्रणाम नहि छल | बहुत निक लागल पढि क |
- 19 November, 2008 18:51
- Amar said...
-
bar neek lagal.
- 10 December, 2008 14:22


text:
आरक्षणक समर्थन मे खट्टर काका'क बेबाक साक्षात्कार
Are you not able to view the maithili font here ? still you can read the same article in pdf documents. for this click here
गामक चौक पर दुपहरिया'क ३ बजे हमरा (लेखक केँ) आबैत देखि खट्टर काका बजलाह: की हौ एतेक रौद मे कतय सँ आबि रहल छह:, गाछ तर मे आबि हम खट्टर काका सँ कहलिअन्हि बाप रे बाप रैली मे बाजार गेल छलहुँ.
खट्टर काका: कोन तरहक रैली छलैक ?
अरे अहाँ के बुझल नहि अछि की? हम (लेखक) पुछलिअन्हि. हम आरक्षण विरोधी रैली मे गेल छलहुँ. बाप रे बाप मरिए टा नहि गेलहूँ आ सब कीछु भ' गेल,
से एहेन रैली मे जयबाक कोन काज ? खट्टर काका कटाक्ष करैत पुछलथिन्ह.
हम(लेखक): आब त काका जी अहाँक पार लगि गेल.... हमरो पार लागि गेल.... लेकिन हमर धिया पुता'क की हेतेक.... से कनियों सोचलिएक अछि.... एक तँ ओ सब अपने पढाई लिखाई कम क देन' अछि आ उपर सँ २७ प्रतिशत आरक्षण.... कहिओ ई छौडा सभ आई०आई०टी 'क मुँह नहि देखि सकत.... आ अपने पुछैत छी जे रैली मे जेबाक कोन काज.
खट्टर काका: सेऎह त कहैत छिह. आई पचास साल भ' गेल... ई आरक्षण सँ ककरा की भ' सकलैक.... अपने गामक डोम-चमार के देखि लैह.... पिछला ५० साल मे एकोटा मैट्रिक पास नहिँ क' सकल अछि.... हाँ अन्तर भेलेक अछि.... पहिने अपन गाम मे खेत मे मजदुरी करैत छल... आ आब गाम सँ ८० कोस दुर पँजाब मे मजदुरी करैत अछि.... तेँ आरक्षण सँ एकरा सब के किछो होमय वाला नहिँ अछि....
हम (लेखक): त ई हल्ला किएक भ' रहल छैक नेता सभक द्वारा.
खट्टर काका: ओ सब त, भोट बैंक'क चक्कर अछि. ई नेता सभ केँ यदि छोट जाति केँ उपर उठाएबाक अछि... त'.... आई०टी०आई० खोलबाक चाही.... जाहि मे एक्स्क्लुसिवली छोट जाति केँ ट्रैनिंग देबाक चाही जाहि सँ ओ सब पँजाब नहि जा क' अपन किछु रोजगार करैत.
हम (लेखक): तैओ ई ५० प्रतिशत सीट त छोटे लोकक रहत की नहिँ ?
खट्टर काका: हँ.. हँ... भेटतैक त छोटे लोक केँ लेकिन लालु'क बेटा केँ... आइ० ए० एह० 'क बेटा केँ, आ० पी० एस० 'क बेटा केँ..... अपन गाम 'क भोलबा चमारक धिआ पुता जुते सीबैत रहि जेतेक....
हम (लेखक): तँ ओहि सँ अपना सभ केँ की फ़ायदा हेतैक ??
खट्टर काका: एकटा बात बताबह: हमरा .. तोरा लोकनि आरक्षणक विरोधी किएक छह: ?
हम ( लेखक): दु टा कारण सँ...., पहिल बात जे हमरा धिआ पुता केँ नीक शिक्षा आ नीक नौकरी नहि भेटतैक: आ दोसर बात जे गाम घर मे नौकर चाकरक आभाव भ' जेतैक.
खट्टर काका: धौड बुरबक नहितन.... तोहर प्रश्नक दु भाग मे उत्तर देबाक चाही.
पहिल प्रश्नक उत्तर:- की तोरा लग डाटा छह की आई०आई०टी० आ दोसर कालेज मे ककर नौकरी बढिआ लागैत छैक. आई०आई०टी मे किछु कम्पुटर साईंस'क विद्यार्थी केँ इन्फ़ोसीस आ टी०सी०एस० मे नौकरी लागैत छैक.... आ कोनो दक्षिण भारतक कालेज'क किछु विद्यार्थी केँ मोटोरोला.... आ सीमेंस... मे नौकरी लागैत छैक. आई०आई०टी'क हरेक विद्यार्थी त बढियाँ होइईत नहि छैक... मानि लैह तोहर धिआ पुता केँ आई० आई० टी० मे आरक्षणक कारणेँ नहि भेलह. यदि हुनका लग मे टैलेण्ट रहतैक त दोसर कालेज मे भ ` जेतैक. आ अन्ततोगत्वा तोरे धिआ पुताक केँ नीक नौकरी भेटतह. आ बचलैक सरकारी नौकरी मे त आब सरकारी नौकरी तकैत के छैक. चाहे त राड मुसहर वा कोनो निकम्मा..... वस्तुत: सरकारी नौकरी कर' वाला बीमार मानसिकता 'क वाला कोनो व्यक्ति होयत छैक.... त चिन्ता किऐक करैत छहः
आ दोसर प्रश्नक उत्तर: हम त पहिने तोरा कहलिअ, जे बैकवार्ड क्लास मे किछु पैघ लोक उपर मे बैसल छथि. जँ आरक्षणक बात हेतैक त पहिने ओ महानुभाव'क धिआ पुता केँ नौकरी भेट्तैक वा अपन गाम'क भोलबा चमारक धिआ पुता केँ भेटतैक. भोलबा'क धिआ-पुता त जुते सितैक आ महींसे चरेतैक. तँ बात स्पष्ट छैक नहि त तोहर धिआ पुता केँ नौकरी तकबा मे कोनो तकलीफ़ आ नहि तोरा नौकर चाकर ताक' मे.
हम (लेखक): मुदा खट्टर कका जी!!! ई त अहाँ महात्मा गाँधी जी'क सबटा फ़िलोसोफ़ी केँ उल्टा साबित क' देलिऐक;
खट्टर काका: तेँ तोरा हम बुरबके कहे छिअ'क की.... गाँधी जी'क फ़िलोसोफ़ी'क एकटा समय छल.... जँ लागु होईत छल.... आब ओ अप्रासंगिक बनि गेल अछि....
ओ जमाना छल नेहरु जीक, राजेन्द्र प्रसादक...., लाल बहादुर शस्त्रीक... जतय अपन वचन केँ पुरा करबाक लेल ओ लोकनि किछो कर लेल तैयार रहैत छलथिन्ह....
आबक जमाना छैक.. सोनिआ गाँधी'क...., लालु यादव'क...., मुलायम सिँहक..., आ राबडी देवीक.... जमाना बदलल.... लोक बदलि गेल.... एकटा बात बताबह नहि... आई कल्हि आफ़िस मे एकटा चमार आफ़िसर यदि एकटा ब्राह्मण चपरासीक शोषण करैत छैक त गाँधी जी'क कोन फ़िलोसोफ़ी ओकरा एना करबा सँ रोकैत छैक.... गाँधी जी मरलाह तैँ हुनकर फ़िलोसोफ़ी सेहो मरि गेल....
तेँ खुशी मनाबह.. यदी सरकार कतो छोट जाति केँ सचमुचे एजुकेट कर'क ठानि लेत त नहि तो तोरा धिया पुताकेँ नौकरीए भेटतह आ नहिए तोरो नौकर चाकर. तेँ अर्जुन सिँह जिन्दा-बाद अर्जुन सिँह जिन्दाबाद.
हम (लेखक): जी काका जी हम धन्य भेलहुँ.... आई सँ हमहुँ आरक्षणक समर्थक भ' गेलहुँ. किएक त हमरा धिआ पुता केँ नहि ते नौकरीए मे दिक्कत होयत आ नहिँ त नौकरे-चाकरे तकबा मे.... आब हमहुँ सीखि लैत छी अर्जुन सिँह जिन्दा-बाद.... अर्जुन सिँह जिन्दाबाद....
एकटा बात बताबह नहि.. आई कल्हि आफ़िस मे एकटा चमार आफ़िसर यदि एकटा ब्राह्मण चपरासीक शोषण करैत छैक त गाँधी जी'क कोन फ़िलोसोफ़ी ओकरा एना करबा
सँ रोकैत छैक. गाँधी जी मरलाह तैँ हुनकर फ़िलोसोफ़ी सेहो मरि गेल. तेँ खुशी मनाबह..


text:
मिथिला
मिथिला'' प्राचीन भारत में एक राज्य था। माना जाता है कि यह वर्तमान उत्तरी बिहार और नेपाल की तराई का इलाका है जिसे मिथिला के नाम से जाना जाता था। मिथिला की लोकश्रुति कई सदियों से चली आ रही है जो अपनी बौद्धिक परंपरा के लिये भारत और भारत के बाहर जाना जाता रहा है। इस इलाके की प्रमुख भाषा मैथिली है। धार्मिक ग्रंथों में सबसे पहले इसका उल्लेख रामायण में मिलता है। मिथिला का उल्लेख महाभारत, रामायण, पुराण तथा जैन एवं बौद्ध ग्रन्थों में हुआ है।
व्यापारिक सम्बन्ध[संपादित करें]
गंगा-घाटी के नगरों के साथ मिथिला का व्यापारिक सम्बन्ध सदा से ही था। श्रावस्ती एवं काशी के व्यापारी यहाँ आते थे। वहाँ के नागरिक बनारसी सिल्क के बड़े ही शौक़ीन थे। जातक ग्रन्थों के अनुसार मिथिला-नरेशों के दरबारी काशी के सिल्क की धोती, पगड़ी और मिर्जई पहनते थे। मिथिला-नागरिक बड़े ही उत्साही थे। वहाँ के जिज्ञासु नवयुवक अध्ययन के लिये पहले तक्षशिला जाया करते थे, जो इस नगर से सैकड़ों मील की दूरी पर स्थित था। अतएव लगता है कि बहुत प्रारम्भ में मिथिला-पुरी शिक्षा-केन्द्र न थी। पर बाद में वहाँ बौद्धिक विकास बड़ी शीघ्रता के साथ आरंभ हुआ। बाह्य आक्रमणों से सुरक्षित होने के कारण इस नगर का वातावरण शान्तिमय था। फलत: वहाँ शिक्षा एवं उच्च संस्कृति की अभिवृद्धि संभव हुई। यह पुरी पंडितों की खान समझी जाने लगी। मिथिला-मण्डल के विद्वानों में मण्डनमिश्र उल्लेखनीय हैं, जिन्होंने शंकराचार्य से टक्कर ली थी जयदेव एवं विद्यापति मिथिला की विभूति थे।
महत्त्व[संपादित करें]
कुछ दिनों तक यहाँ तीर-भुक्ति (तिरहुत) की भी राजधानी स्थित थी। इसीलिए लोग कभी-कभी इस पुर को तीरभुक्ति भी कहते थे। इस नाम के पड़ने का कारण यह था कि यह प्रदेश बड़ी गंडक और बागमती, इन दोनों नदियों के तीर (तटों) के बीच स्थित था। आज के युग में भी हमारे धार्मिक एवं सांस्कृतिक जीवन में मिथिला का एक विशेष स्थान है। इस नगर का प्रतिनिधित्व आधुनिक जनकपुर करता है, जिसके दर्शनार्थ भारतवासी दूर भागों से भी प्रभूत संख्या में वहाँ एकत्र होते हैं।
मिथिला के प्रमुख शहर[संपादित करें]
- दरभंगा
- मधुबनी
- समस्तीपुर
- मुजफ्फरपुर
- सीतामढी
- जनकपुरधाम
- सहरसा
- कटिहार
- पूर्णिया
- बरौनी
- भागलपुर
- दुमका
- देवघर
मिथिला अन्वेषण
प्रो॰ कृष्ण कुमार झा “अन्वेषक"
भा. वि. भवन संस्कृत महाविद्यालय, मुंबई-७
पुराण प्रमाणित मिथिला
देशेषु मिथिला श्रेष्ठा गङ्गादि भूषिता भुविः।
द्विजेषु मैथिलः श्रेष्ठः मैथिलेषु च श्रोत्रिय ः ॥
गङ्गा-कोशी - गण्डकी-कमला-त्रियुगा-अमृता-वागमती-लक्ष्मणा आदि नदी सँ भूषित मिथिलाक श्रेष्ठता वेद-पुराण-उपनिषद-दर्शन आ ऋषि प्रमाण सँ सर्वथा प्रमाणित अछि। एहि प्रान्तक सभ्यता - संस्कृतिक प्राचीनता स्वतः सिद्ध अछि। षड् दर्शन (न्याय-वैशेषिक-सांख्य-योग- मीमांसा-वेदान्त) मे सँ चारि दर्शनक उद्भव स्थली मिथिला अनेक मैथिल महापुरुषक सुदीर्घ मणिरत्नक परम्परा सँ पूर्ण अछि। अपन मानसमंथन सँ मैथिल मनीषी लोकनि जे किछु प्राप्त कएलन्हि ओ समग्र विश्व के लेल अनुकरणीय अछि। मिथिलाक वैशिष्ट्य एवं प्रशस्ति मूलक श्लोक मे तीरभुक्तिक (तिरहुतक) महात्म्य वर्णित अछि।
जाता सा यत्र सीता सरिदमल जला वाग्वती यत्रपुण्या।
यत्रास्ते सन्निधाने सुर्नगर नदी भैरवो यत्र लिङ्गम् ॥
मीमांसा-न्याय वेदाध्ययन पटुतरैः पण्डितेमर्ण्डिता या।
भूदेवो यत्र भूपो यजन-वसुमती सास्ति मे तीरभुक्तिः ॥
जगत-जननी सीताक उत्पत्ति भूमि तिरहुत अर्थात् वैदिक मान्यता के अनुसार तीन वेदक (ऋग्वेद, सामवेद, यजुर्वेद) ज्ञाता अथवा त्रिवेद सँ आहुति देवयवला जाहि भूभाग पर निवास करैत छथि ओ निर्मल जल सँ परिपूर्ण आ मीमांसा-न्याय वेदादि अध्ययन मे पटु सँ पटुतर-विद्वत मनीषि सुशोभित जाहि भूभागक शासक यज्ञकर्त्ता पण्डित छथि ओ तिरहुत धन्य अछि।
देवी भागवत मे मिथिलाक प्रजाक सदाचार आ समृद्धिक मनोरम वर्णन कएल गेल अछि :-
प्रविष्टो मिथिला मध्ये पश्यन् सवर्द्धिमुत्तमाम्।
प्रजाश्च सुखिताः सर्वाः सदाचाराः सुसंस्थिता ॥
विदेहराज जनक, मण्डन, अयाची-याज्ञवल्क्यक मिथिला मे आदिकाल सँ अध्ययन-अध्यापन आ लेखन-मनन के यजन के सम्मान प्राप्त अछि। व्याकरण वेदान्त-मीमांसा-न्याय-तंत्र-साहित्य-संगीत आदि विषयक पाण्डित्यपूर्ण परम्पराक अक्षय ज्ञान कोष सँ सदैव नवनवोन्मेष शालिनी प्रज्ञा, ज्ञान-विज्ञानक ग्रंथ सँ परिपूर्ण अछि मिथिलाक विद्यागार।
अयाची मिश्रक गाम सरिसो पाही
“कलौ स्थानानि पूज्यन्ते"
एहि आर्षवाक्य प्रमाण सँ ज्ञात होइत अछि जे कलिकाल मे व्यक्ति भूषित स्थानक गरिमा सर्वोपरि अछि। देवस्थानक प्रति लोकक असीम अनुराग आओर गाम-तीर्थक पूजा एहि तथ्य के परिपुष्ट करैत अछि। पण्डित अयाची-शंकर आ सचल मिश्रक जन्मभूमि मिथिला मध्य अवस्थित पाही युक्त सरिसो गाम के नमन करैत ओहि ठामक सुदीर्घ विद्धत परम्परा के कोटि-कोटि प्रणाम।
सरिसवक गौरवमय इतिहास अतीतक जीवन दर्शन बनि एखनहु विराजमान अछि। सरिसब शब्दक शाब्दिक अर्थ संस्कृतक सर्षप शब्द सँ निष्पन्न अछि एवं एकर पर्यायवाची सिद्धार्थ होइत अछि। तैं एहि क्षेत्र के सिद्धार्थ क्षेत्र अर्थात् मैथिली सरिसबक खेत कहल गेल अछि। गामक नामकरण सँ ज्ञात होइत अछि जे एहि ठामक भूमि उपजाऊ छल, उर्वरा युक्त एहि प्रान्त मे सरिसवक खेती प्रचुर मात्रा मे होइत छल। सात खण्ड (टोल) मे विराजमान एहि गामक समीपवर्ती कोइलख, भौर-रैयाम-लोहना, पण्डौल-भगवतीपुर आदि उन्नत परम्पराक द्योतक अछि। सरिसव एहि सव मे प्राचीन अछि आ भगवान श्री कृष्णक अग्रज श्री बलभद्र जीक साधना स्थली अछि। स्कन्द पुराणक नागर खण्ड मे कपिल मुनिक-आश्रम सिद्धार्थ क्षेत्रक समीप होयबाक वर्णन भेटैत अछि। तदनुसार वर्तमान कपिलेश्वर स्थान सौराठ सभा सँ दू कोस दक्षिण पश्चिम मे विराजमान अछि आऽ एखनहु मिथिला प्रान्त मे श्रद्धाक स्थान प्राप्त केने अछि। जहिना बाबाधाम (देवधर) मे शिवभक्त सुल्तान गंज सँ गङ्गाक जल भरि काँवर लऽ कऽ जाइत छथि तहिना असंख्य श्रद्धालु शिवभक्त जयनगर मे कमला सँ जल भरि श्रावणक सव सोम कऽ कपिलेश्वर स्थान जाइत छथि। सरिसो एहि स्थान सँ दू योजन पश्चिम मे अवस्थित अछि। एहि गामक समीप मधुबनी सँ पूर्व भगवतीपुर मे भुवनेश्वरनाथ महादेव विराजमान छथि आ इ स्थान मिथिलाक प्राचीन सिद्धपीठ मे सँ एक अछि। प्राचीनकाल मे एहि गाम के अमरावतीक प्रतीक मानल जाइत छल।
एखनहु एहि ठामक भूमि सँ यदा-कदा उत्खननक परिणाम स्वरूप प्राचीन स्वर्णमुद्रा, पूजनसामग्री आ गृहस्थाश्रमोपयोगी वस्तु प्राप्त होइत रहैत छैक, जे एहि बातक द्योतक अछि कि प्राचीन काल मे एहि ठाम गाम-नगर-मन्दिर तड़ाग सँ युक्त आर्य सभ्यता विराजमान छल। एक अनुमानक अनुसार हर्षवर्धन के साम्राज्यक पतन भेला पर महाराज अरुणाश्च के विरुद्ध तिब्बती आक्रमण के समय एहि प्रान्त मे भयंकर नरसंहार भेल छल। आक्रमणकारी अपार धन-सम्पत्ति लूटि कऽ लऽ गेल छल, परंच मिथिलाक एहि प्रान्तक माटि मे व्याप्त विद्या वैभव के लऽ जएबा मे समर्थ नहि भऽ सकल।
मिथिला मे कर्णाट वंशीय क्षत्रिय वंशक अन्तिम राजा पञ्जी प्रवर्तक महाराज हरिसिंह देवक अनुसार मिथिलाक एहि क्षेत्र मे विराजमान सरिसब मे ग्यारहवी शताब्दिक पूर्वार्द्ध भाग मे सामवेद कौथुम शाखाक शाण्डिल गोत्रीय महामहोपाध्याय रत्नापाणिक निवासक वर्णन भेटैत अछि। ओ हरिसिंह देवक समय तेरहवीं शताब्दीक मानल जाइत अछि।
विष्णु पुराण आ हरिवंश पुराण मे स्यमन्तक मणि उपाख्यान मे श्री बलभद्रक मिथिला प्रवासक वर्णन भेटैत अछि। एक कथाक अनुसार भी बलभद्र जी अनुज श्री कृष्ण सँ रुसि कऽ मिथिला आवि गेल छलाह आ तीन वर्ष धरि एहिठामक विभिन्न क्षेत्र मे भ्रमण करैत रहलाह। अपना प्रवासक समय मिथिलाक अनेक प्रान्त मे देवी-देवताक स्थापना कय साधना केने छलाह। महाभारत युद्ध सँ पूर्व किछु दिन तक सिद्धार्थ क्षेत्रक एहि सरिसब गाम के अपन साधना भूमि बनौने छलाह एवं एहि गामक ग्रामदेवी माता सिद्धेश्वरी आ गामक पश्चिम मे सिद्धेश्वर नाथ महादेवक स्थापना कएने छलाह। एक किंवदन्ती के अनुसार एहि सिद्ध क्षेत्र मे दुर्योधन श्री बलभद्र जी सँ गदाक शिक्षा प्राप्त केने छलाह। वृहद् विष्णुपुराण मे बलभद्र द्वारा स्थापित माता सिद्धेश्वरीक वर्णन भेटैत अछि।
महामहोपाध्यायक परम्परा सँ पूर्ण इ गाम एखनहु भगवती भारतीक अभ्यर्थना मे लागल अछि। सरस्वतीक कृपास्थलीक माटिक महत्व सुदूर प्रान्तक लोक के द्वारा अपना पुत्र-पुत्रीक अभिलेख संस्कारक (अक्षरारम्भ संस्कार) दिन उत्तम संस्कारक हेतु एहिठामक माटि ल’ जयवाक प्रथा सँ प्रतिपादित अछि। जनक, याज्ञवल्क्य आदि ऋषि द्वारा प्रशंसित सरिसव गामक उत्कर्षक वर्णन अल्प विषय मति सँ सम्भव नहि अछि, तथापि स्वनाम धन्य श्री भवनाथ मिश्र जे अपन त्यागपूर्ण अयाचित जीवन प्रणाली सँ अयाची मिश्रक उपाधि युक्त संज्ञा प्राप्त केने छलाह, हुनकर गाम सरिसबक वर्णन हेतु अयाची-शंकर-सचल आ महामहोपाध्याय डॉ॰ सर गङ्गानाथ झा आदि प्रेरणाक श्रोत बनि लेखनी के अग्रसारित कऽ रहल छथि।
दन्तकथाक अनुसार हुनका मात्र सवा कट्ठा जमीन छलैन्ह जाहि मे उत्पन्न साग-कन्दमूल आ अन्न आदि सँ निर्वाह करैत छलाह। अपना निर्वाहक वास्ते ककरो सँ कोनो प्रकारक याचना नहिं करैत छलाह, तैं हुकर नाम अयाची भेल। हुनक पुत्र श्री शंकर मिश्र जिनका बाल प्रतिभा-अर्थात् अपूर्ण पञ्चम वर्ष मे त्रिलोकक वर्णन करबाक गौरब प्राप्त छैन्ह आ मिथिलाक पाण्डित्य परम्पराक आदर्श पुरुष मानल जाइत छथि। किंवदन्ती के अनुसार श्री शंकर मिश्रक एकटा रोचक कथा मिथिला मे प्रचलित अछि। तदनुसार हिनक जन्म के समय अयाची मिश्र घाइ के पुरस्कार मे बालकक प्रथम अर्जित धन देबाक वचन देने छल्खिन्ह। श्री शंकर मिश्र अपन बाल्यावस्था मे राजसभा मे त्रिलोकक वर्णन कए राजा के द्वारा पुरस्कार मे प्रचुर धन प्राप्त कऽ जखन ओ धन के पिता अयाची मिश्रक समक्ष प्रस्तुत कएलन्हि तखन ओ बालकक जन्म के समय घाइ के देल-गेल वचन के पालन करबाक हेतु ओहि धन के घाइ के समर्पित कऽ देलखिन्ह। ओहि धन सँ ओ घाइ अनेक पोखरि-इनार, मन्दिर आदिक निर्माण कएलक जे एखनहु विद्यमान अछि आ अयाचीक त्यागक कथा कहि रहल अछि। श्री शंकर मिश्रक शिष्य परम्परा स्वयं के लेखनी सँ संकेतित अछि।
श्लाद्यास्पदं यद्यपि नेतरेषा मियंकृतिः स्वादुहायोऽया।
तथापि शिष्यै गुरुगौरवेन परः सहस्त्रैः समुपासनीया ॥
श्री शंकर मिश्रक विरचित श्लोक “रसार्णव" नाम सँ प्रसिद्ध अछि। पिता पुत्र सतत् “काव्य शास्त्र विनोदेन कालोगच्छति धीमताम्" के सार्थक करैत शास्त्र चर्चा मे निमग्न रहैत छलाह। श्री शंकर द्वारा रचित वैशेषिक सूत्रोपस्कार मे सूत्रकार कणाद आ अपन पिता भवनाथ (अयाची) मिश्रक स्मरण करैत लिखैत छथि:-
या भ्यां वैशेषिके तन्त्रे सम्यक् व्युत्पादितोऽस्यहम्।
कणाद भवनाथा भ्यां ताभ्यां मम नमः सदा ॥
श्री शंकर मिश्रक विद्वत्ताक प्रतीक हुनक पाठशालाक नाम ‘चौपाड़ि’ छलन्हि। एहि चौपाड़ि पर उद्भट सँ उद्भट विद्वान अबैत छलाह आ सतत् शास्त्रार्थ होइत रहैत छल। दूर-दूर सँ अध्ययनार्थी एहि पाठशाला मे अध्ययनार्थ अबैत रहैत छलाह। अयाची शंकरक महिमा समग्र विश्व मे प्रसरित अछि। एखनहु एहि परिवारक वंशज नहि की मात्र भारत वर्ष मे अपितु समग्र विश्व मे प्रसारित भऽ कऽ अध्यवसायी जीवन व्यतीत कऽ रहल छथि।
मैथिल ब्राह्मण आ पञ्जी व्यवस्था
महाराज हरिसिंह देव के द्वारा मैथिल ब्राह्मण के आचार विचार आ व्यवहारक अनुसार श्रेणीबद्ध करबाक सत्प्रयास कएल गेल छल। एतदर्थ एक समय महाराज हरिसिंह देव मिथिलाक सम्पूर्ण ब्राह्मण समाज के एक विशिष्ट भोज मे आमन्त्रित कएलन्हि। आमन्त्रणक राज्यादेश मे स्पष्ट रूप सँ कहल गेल छल जे सव कियो अपन-अपन नित्य कर्म समाप्त कए भोजन के लेल आबथि। भोजनोपरान्त समागत ब्राह्मण के श्रेणी क्रमक घोषणा कएल जाएत। एहि आमन्त्रणक चर्चा सँ समस्त मैथिल ब्राह्मण समाज उत्साहित छलाह। सबहक जिज्ञासाक विषय बनल एहि आमन्त्रण मे अपन-अपन उपस्थितिक आकुलता समस्त मैथिल ब्राह्मण समाज मे छल। आमन्त्रणक उत्कष्ठा मे ओहि दिन सब कियो प्रातः काल सभा मे उपस्थित भऽ पञ्जी (उपस्थिति-पुस्तिका) मे अपन नाम लिखवाय आसनस्थ होइत गेलाह। एहि प्रकार सँ सायंकाल धरि आगन्तुकक आगमन होइत रहल। परञ्च तेरह विलक्षण कर्मकाण्डी ब्राह्मण सायं संध्या उपासना कएलाक पश्चात् सभास्थल पर अएलाह। भोजनोपरान्त “पूर्वागमन अधः न्याय" के अनुसार सब सँ पूर्व उपस्थित होवय वला ब्राह्मण के नाम श्रेणी क्रम मे सब सँ नीचा राखल गेल आ सब सँ बाद मे आबय वाला ब्राह्मणक क्रम सब सँ उपर घोषित भेल। ई क्रम ब्राह्मणोचित सन्ध्या उपासना आदिक आधार पर देल गेल छल जे एखनहु मैथिल ब्राह्मण मे वैवाहिक सम्बन्धक समय कोटि निर्धारणक आधार मानल जाइत अछि।
एहि क्रम मे सायं सन्ध्याक पश्चात् उपस्थित तेरह विलक्षण, कर्मकाण्डी, प्रतिभाशाली, त्रिकाल सन्ध्या उपासक वेदज्ञ आ वेदोक्त रीति सँ जीवन यापन करयबला ब्राह्मण के अवदात (अर्थात् पूर्ण शुद्ध) संज्ञा देल गेलन्हि। अवदात संज्ञाक ई तेरह कुल वेदाध्यायी आ श्रुतिमार्गसँ जीवन यापन करैत छलाह तैं मैथिल ब्राह्मणक एहि विशिष्ट शाखा के श्रोत्रिय कहल जाइत अछि। आपस्तम्ब के अनुसार:- “वेदस्यैकैकां शाखामधीत्य श्रोत्रियो भवति", अर्थात् श्रोत्रिय उपाधि एहि बातक प्रमाण अछि कि ककर धारक कम सँ कम वेदक एक शाखा मे निष्णात छथि। परञ्च कालक्रम सँ वेदाध्यायीक परिजन के श्रोत्रिय कहयवाक परम्परा चलि रहल अछि। आ एखनहु श्रोत्रिय परिजन शुद्धतर देखल जाइत छथि। ई श्रोत्रिय परिवार राँटी-मंगरौनी-पिलखवाड़-सरिसोपाही आदि स्थान मे अवस्थित छलाह आ ओहि ठाम सँ अन्यत्र सेहो विस्थापित भेलाह।
वस्तुतः पञ्जी व्यवस्थाक उद्देश्य प्रायः विस्थापित परिवारक मूल आवास, संस्कृति आ परम्परा के रेखांकित करब छल तै ब्राह्मणक मूल मे मूलगामक समावेश कएल गेल अछि आ कालान्तर मे पुनः विस्थापित भेलाक पश्चात् ओहि गामक नाम सेहो जोड़ि देल गेल अछि। जेना पाली गाँव मे रहनिहारक मूल भेल पलिवाड़ आ ओहिठाम सँ जे महिषी गेलाह से पलिवाड़ महिषी। तहिना सरिसब गामक निवासी सरिसवे। दरिहड़ के रहनिहार दरिहड़े अड़ै गामक निवासी अड़ैवाड़ आदि मूलक व्यवस्था पञ्जीरूप मे हरिसिंह देवक द्वारा कएल गेल अछ जे पञ्जीप्रबन्ध के नाम सँ विख्यात अछि।
बाहरी कड़ियाँ[संपादित करें]
- मिथिला से सम्बंधित जानकारी प्राप्त करने का स्थान
- ऑनलाइन मिथिला पेंटिंग
- मैथिल ब्राह्मणों का वैवाहिक जालस्थल
- मैथिल ब्राह्मण - ऑनलाइन जानकारी
- मिथिला की कलाएँ
- मधुबनी पेंटिंग - एक महिला द्वारा बनाये गये पेंटिंग के प्रदर्शन का जालस्थल
- मिथिला पेंटिंग खरीदने का जालस्थल
- मिथिला-मन्च
- [http:/www./mithilamanch.page.tl/ मिथिला से सम्बंधित जानकारी प्राप्त करने का स्थान]


text:
वि दे ह विदेह Videha বিদেহ http://www.videha.co.in विदेह प्रथम मैथिली पाक्षिक ई पत्रिका Videha Ist Maithili Fortnightly e Magazine विदेह प्रथम मैथिली पाक्षिक ई पत्रिका नव अंक देखबाक लेल पृष्ठ सभकेँ रिफ्रेश कए देखू।
संपादकीय
हैदराबादक मिथिला सांस्कृतिक परिषद् द्वारा श्री योगेन्द्र पाठक 'वियोगी' जी केँ हुनक पोथी 'विज्ञानक बतकही'क लेल पहिल तिरहुत साहित्य सम्मान देल गेल।
२०७१ सालक गंकी धुस्वाँ बसुन्धरा पुरस्कार ऐबेर श्री रामभरोस कापड़ि भ्रमरकेँ देल जाएत। नेवारी, नेपाली आ हिन्दी भाषाक साहित्यकार धुस्वाँ सायमी आ हुनकर पत्नी श्रीमति बसुन्धराक स्मृतिमे स्थापित गंकी धुस्वाँ बसुन्धरा पुरस्कार २०३९ साल सँ देल जा रहल अछि आ दू सालपर देल जाएबला ई पुरस्कार मैथिलीमे सर्वप्रथम देल गेल अछि।
आगाँक अंक:
पाठक जे मत आएल तैमे सभसँ बेसी मत अरविन्द ठाकुरजीक पक्षमे आएल तँए विदेहक मइ वा जून २०१५हक कोनो अंक "अरविन्द ठाकुर विशेषांक" रहत।
संगेसंग बहुत रास पाठक मत जगदीश चंद्र ठाकुर अनिल जी लेल छनि। मुदा हुनक उम्र ६०सँ बेसी छनि तैयो हमरा लोकनि पाठकक मतकेँ सम्मान दैत
ई निर्णय लेलजे विदेहक जून-जुलाइ २०१५हक कोनो अंक "जगदीश चंद्र ठाकुर अनिल" विशेषांक रहत।
रचना उपलब्धताक अधारपर समय आगू-पाछू भऽ सकैए। विदेह सभ आलोचक,समीक्षक, समालोचकसँ हुनक लेख ओ संस्मरण, जीवनी आदि आमंत्रित करैत अछि। सभ प्रकारक रचना ३० अप्रैल २०१५ धरि पठेबाक आग्रह।
अरविन्द ठाकुर आ जगदीश चंद्र ठाकुर ’अनिल’ क पोथी नीचाँक लिंकपर डाउनलोड लेल उपलब्ध अछि:-
अरविन्द ठाकुर
परती टूटि रहल अछि (कविता संग्रह)
अन्हारक विरोध मे (लघु कथा संग्रह)
बहुरुपिया प्रदेश मे (गजल संग्रह)
जगदीश चन्द्र ठाकुर ’अनिल’
धारक ओइ पार (दीर्घ कविता)
गीत गंगा (गीत संग्रह)
गजल गंगा (गजल संग्रह)
पाठकीय प्रतिक्रिया:
विदेह अंक १७१
आशीष अनचिन्हार
सुकोसुत सिशिर जीक स्वागत छनि। शशिरजीक रचना शुद्ध रूपसँ बाल रचना अछि आ बहुत नीक लयमे अछि। आशा करैत छी जे ओ आब बरोबरि अबैत रहता। आशासँ बेसी नीक प्रणव झा आ बीनीत कु. ठाकुरजीक रचना अछि। बीनीत जीक कविता "पार लगाउ" बहुत नीक नव गीत अछि। ई आशासँ भरल अछि। एकांकी वा नाटक केर संवाद छोट रहने मंचन बेसी सुतरै छै आ ऐ कलामे राजदेवजी नीक प्रदर्शन केलथि हए।
आशीष अनचिन्हार
विदेहक अंक 170मे विनीत ठाकुर, चित्रा अंशु आ प्रणव झाजीक रचनाक स्वागत छनि। इएह सभ भविष्य छथि। खास कऽ विनीत ठाकुरजीक नव गीत निर्गुणक आधुनिक स्वरूप अछि आ ई बेर- बेर एना स्पष्ट होइए--
अंतिम टाइम जे आ जाएत,
तखन किछु नै फुराएत।
अप्पन सोचि कऽ कथनी-करनी,
आँखि डबडबाएत ।
अखने सँ किए नै सोचै छी?
विशेष रूपें ई अंक भरिगर अछि गुण आ संख्या दूनू हिसाबें। जँ हरेक अंकमे एनाहिते दू-तीना टा नव आबथि तँ बेसी नीक।
कीर्तिनाथ झा
प्रिय
गजेन्द्र जी ,
विदेहक १६९ म अंक भेटल . एखन धरि मधुपजी सं सोझे संपर्क में रहैबला पीढ़ी उपलब्ध छथि. ओहि समुदाय सं ककरो कोनो लेख नहिं हयब अखरल. तथापि एहि अंकक सब सं विशिष्ट सनेस थिक ' मधुपजीक किछु गीत, कविता ,गजल आ दोहा. बानगीक रूप में मधुप जीक किछु गीत दितियैक तं नीक होइत . पूर्ववर्ती पीढ़ीक रचनाकारक रचना जखन नव पीढ़ी पढ़त तखने ने नीक बेजायक निर्णय हेतइ . अनिल चन्द्र ठाकुरजीक आलेखक माध्यमे मधुपजीक पोथीक लिस्ट तं लोककें भेटबे करतैक. हँ, छपाईमें अशुद्धि मधुर में बालु जकां प्रतीत भेल. विदेहक एहि अंकमे सुश्री ज्योतिक कविता आकृष्ट केलक; सनेस में लमनचुस आ कृष्णभोग आम आब विलुप्त भेल जा रहल छैक मुदा ममताक रंग तं ओएह छैक .डाक्टर अजित मिश्रक प्रसादें 'हम जेबै कुसेस्सर भोर, रंगि कै ठोर, पहिरि कै काड़ा, झनकाय झनाझन छाड़ा' सन गीत तकबाक इच्छा लोक कें होई से संभव .
एकटा
आओर गप्प. साहित्यमें मौलिक रचना आ समालोचना दुनूक महत्व छैक. मुदा, मैथिली
में समालोचना सर्वत्र अनेरुआ घास जकां साहित्यके छारने रहैत अछि. एखुनका
युग में छापू आ उतारू ( copy and paste ) एहि प्रवृत्तिक संगबहिना थिकै.
युवक लोकनि सं हमर आग्रह अछि मूल लेखन करथि . नव वस्तु लोक नवीनताओ देखिकय
कीनि लैत अछि. पछाति दोसरा बेर भले जांचि-परखि क लिअय. दोसर, समालोचना ले
साहित्यक गहन अध्ययन चाही . पहिने अपने अवगति होयत तखन ने नीक बेजायक
गुण-अवगुण अनका बुझयबइ
. शास्त्र में कहने छैक - श्रोतव्यो ,मन्तव्यः ,निदिध्यासितव्यः ( सुनु ,
गुनु , मनन करू). तथापि जं समालोचनाक वृत्ति में रूचि हो तं सुनु , गुनु ,
मनन करू आ तखन अपन दृष्टि सं
साहित्यकें भजारू आ अपन नीर-क्षीर विवेचना सं पाठककें अवगत कराऊ.
एतद्धि.
सादर,
कीर्तिनाथ
आशीष अनचिन्हार
विदेहक १६९ म अंक
विदेहक ई मधुप विशेषांक एकटा माइल स्टोन अछि। प्रायः देखल गेल अछि जे प्रिंट बला पत्रिकामे १२०-१३० पन्ना छपैत अछि मुदा ७०-८० पन्ना साभार बला लेखसँ भरल रहैत अछि। आ तरहें विदेह ओइ पत्रिका सभसँ अलग अछि कारण ऐमे एकटा छोड़ि आर सभ आलेख बिल्कुल नव आ फ्रेश अछि। आ इएह तत्व विदेहकेँ आर पत्रिकासँ अलग बनबैत छै।
गप्प करी किछु आलेखकेँ
गप्प करब। मुन्नाजीक आलेख एकटा नव प्रश्न ठाढ़ केलक अछि यात्रीजीक जनकवि
हेबाक सम्बन्धमे। वियोगीक जीक आलेखमे नव तरीका छै जे ओइ समयक पचास पाइ
आजुक समयमे कतेक हेतै आ ओकरासँ आजुक मजदूर कतेक घर निमाहत। मैथिलीमे
मठाधिशी परंपराकेँ देखैत ओमप्रकाशजी सही कहि रहल छथिन जे मठाधीशक
फर्माक कारणें मधुपजी बेसी गजल नै लीखि सकलाह।
बाद बाँकी सभ आलेख अपन-अपन निष्कर्षमे नीक अछि मुदा सभसँ बड़का काज भेल जे प्रचुर मात्रामे मधुपजीक रचना नेटपर आएल। ई सभसँ बड़का काज भेल।
एहन-एहन विशेषांक आर एबाक चाही।
आशीष अनचिन्हार
विदेहक उद्येश्य छै समानांतर चलब। साहित्य केर संग जीवनमे सेहो। विदेहक १६८म अंकमे प्रकाशित कपिलेश्वर राउतजीक कथा "बड़का खीरा" पुरने ब्राम्हणवादी ढ़ाँचापर अछि। जखन ओ अपन कथाक शुरूआते एना करै छथि जे-- "कहबी अछि, पुरुखक भाग आ स्त्रीकगणक चरित्र कखनि बदलि जाएत तेकर कोन ठेकान।" तखने ई निश्चित होइत अछि जे ई विदेहक परंपराक अंतर्गत नै अछि। ओना हमरा ई मानबामे कोनो संकोच नै जे कथाक मूल स्वर अंधविश्वास हटेनाइ अछि। मुदा ई बड़का दुर्भाग्य जे कथाक शुरूमे लेखक अपने अंधविश्वाससँ ग्रस्त छथि।
कथासँ फिल्म जल्दी बनि सकैए मुदा फिल्मसँ कथा बहुत मोशकिल छै। ओमप्रकाशजीक कथापर जँ आबी तँ कहि सकै छी जे कथासँ फिल्म बनल अछि आ पाठक एकै पाराग्राफक बाद बुझि जाइत छथि जे अंतमे की हेतै। आ तँए शुरूआतेसँ ई कथा नीरस भऽ जाइए।
कुंदन कुमार कर्णजीसँ ई अपेक्षा जे ओ अपन गजलमे नव-नव बिंब अनताह। प्रस्तुत गजलमे पुरने बिंब सभहँक भरमार अछि।
इरा मल्लिकजीक आ अशरफ राइनजीक रचनासभ बड़ नीक छनि।
नचिकेता (मिथिला दर्शन)
विदेह भाषा सम्मानक संकल्पना आ ऐ बेरिक चयनित लेखक-अनुवादक सभकेँ हमरा सभक दिससँ बधाइ।
शेफालिका वर्मा
सभ सम्मानित साहित्यकारकेँ हमर अशेष शुभकामना। संगे विदेह ग्रुप आ गजेन्द्रजीकेँ मैथिलीकेँ एतेक सम्मानित करबा लेल असंख्य साधुवाद।
आशीष अनचिन्हार
१६६म अंक संतुलित अछि। प्रस्तुत अंकमे वियोगीजीक कथा "विजय"केँ
ऐ अंकक सर्वश्रेष्ठ रचना कहल जाए तँ दिक्कत नै। हिनक कथाक पहिल पार्टक
अपेक्षा दोसर पार्ट बेसी मुखर अछि आ एकर मुल्याकंन पचास साल बाद जा कऽ
फड़िच्छ हेतै।
संपादकीयमे जँ कहियो काल देशक राजनीति ओ समाजिक-आर्थिक पक्षपर चर्चा होइ तँ आ रुचिगर हएत से आशा अछि।
विदेहमे पहिल बेर कविता लऽ कऽ एबाक लेल महेश झा डखरामीजीक स्वागत छनि।
आशीष अनचिन्हार
अंक 167मे डाॅ. कीर्ति नाथ झा जीक कथा कने आर फड़िच्छ हेबाक व्यग्रतामे अछि। पाठक ने ऐ पारक रहै छथि आ ने ओइ पारक।
नन्द विलास रायजीक कथा कने पुरान ढ़र्राक बुझना गेल। पूरा संसारमे विषय एकै होइ छै मुदा ओकर शिल्पक प्रयोग अलग-अलग करै छै। आशा अछि जे रायजी आगूसँ शिल्पक खियाल रखता।
अशरफ राईन जीक कता आ आजाद गजल नीक भाव लेने अछि।
कीर्तिनाथ झा
प्रिय गजेंद्रजी ,
'विदेह' १६७ म अंक ०१ दिसम्बर २०१४ (वर्ष ७ मास ८४ अंक १६७) भेटल .
दूटा रचना आकृष्ट केलक.
अशरफ राइन केर आजाद ग़ज़ल आ जगदानन्द झा 'मनु ' केर ' मैथिली भाषामें एकरूपताक अभाव '.
अशरफ राइन केर आजाद ग़ज़ल अनुभूत सत्यक पीड़ाक सद्यः प्रतिबिम्ब थिक. अपन देश सं दूर रेगिस्तान में रहैत मजबूर जिनगीक आ अपन देश-कोस. माटि-पानि, आमा-बुआ सं दूर हेबाक दुःखक ई एहन बयान थिक जे ग़ज़ल सहजहिं मोनके छूबि लेलक. एतबे नहिं, एहि गजल में कोमल भावनाक अतिरिक्त आओर बहुतरास गंभीर गप्प छै, जेना, राजनेता लोकनिक प्रति आक्रोश आ संविधान नहिं बनबाक अफशोस . वाह अशरफ . लिखैत रहू .
आब ' मैथिली भाषामें एकरूपताक अभाव ' क गप्प करी :
हम पहिने स्पष्ट क दी , हम भाषा वैज्ञानिक नहिं छी . मुदा एहि विषय पर विचार तं अछिए . ' मैथिली भाषामें एकरूपताक अभाव ' समस्या थिक आ नहिओ थिक . मुदा ताहि पर भाषा वैज्ञानिक विचार करथु , समाधान ताकथु . ओना एहि विषय पर प्रायः चालीस आ पचास केर दशक में मैथिलीक तत्कालीन साहित्यकार लोकनि विचार केने छथि . से तकला उत्तर भेटत . भाषाक नमूना वा उदाहरणक हेतु रमानाथ झा , किरणजीक आ यात्रीक भाषा देखबाक थिक. ओना, भाषाक में एकरूपताक अभाव भाषाके समृद्ध करैत छैक . संगहिं, एकरूपताक अभाव जीवित भाषाक धुक-धुकीक प्रमाण थिकैक. नहिं तं अंग्रेजी किएक विश्यव्यापी भाश भ गेल आ फ्रेंच किएक फ्रांसहिं धरि सीमित भेल जा रहल अछि . ई नहिं बिसरबाक चाही जे भाषाक अनुसार व्याकरणक बनैछ. तें, जनसामान्यकें आ मौलिक लेखककें व्याकरणक अनुसार भाषा बाजबाक /लिखबाक बाध्यता नहिं हेबाक चाही.
सादर ,
कीर्तिनाथ
विदेह भाषा सम्मान २०१४-२०१५ (समानान्तर साहित्य अकादेमी सम्मान)
२०१४ मूल पुरस्कार- श्री नन्द विलास राय (सखारी पेटारी- लघु कथा संग्रह)
२०१४ बाल पुरस्कार- श्री जगदीश प्रसाद मण्डल (नै धारैए- बाल उपन्यास)
२०१४ युवा पुरस्कार - श्री आशीष अनचिन्हार (अनचिन्हार आखर- गजल संग्रह)
२०१५ अनुवाद पुरस्कार - श्री शम्भु कुमार सिंह ( पाखलो- तुकाराम रामा शेटक कोंकणी उपन्यासक मैथिली अनुवाद)
विदेह भाषा सम्मान २०१३-१४ (वैकल्पिक साहित्य अकादेमी पुरस्कार)
२०१३ बाल साहित्य पुरस्कार – श्रीमती ज्योति
सुनीत चौधरी- “देवीजी” (बाल निबन्ध संग्रह) लेल।
२०१३ मूल पुरस्कार - श्री बेचन ठाकुरकेँ "बेटीक अपमान आ छीनरदेवी" (नाटक
संग्रह) लेल।
२०१३ युवा पुरस्कार- श्री
उमेश मण्डलकेँ “निश्तुकी” (कविता संग्रह)लेल।
२०१४ अनुवाद पुरस्कार- श्री विनीत उत्पलकेँ “मोहनदास” (हिन्दी उपन्यास श्री उदय प्रकाश)क मैथिली अनुवाद लेल।
Maithili Books can be downloaded from:
https://sites.google.com/a/videha.com/videha-pothi/
Maithili Books can be purchased from:
http://www.amazon.in/
For the first time Maithili books can be read on kindle e-readers. Buy Maithili Books in Kindle format (courtesy Videha) from amazon kindle stores, these e books are delivered worldwide wirelessly:-
http://www.amazon.com/
अपन मंतव्य ggajendra@videha.com पर पठाउ।
गजेन्द्र ठाकुर